ӨВӨРХАНГАЙ АЙМГИЙН ХУЖИРТ СУМЫН НИЙГЭМ, ЭДИЙН ЗАСГИЙГ 2019 ОНД

ХӨГЖҮҮЛЭХ ҮНДСЭН ЧИГЛЭЛИЙН БИЕЛЭЛТ

2019 оны 12 сарын 16 Хужирт сум

|  |  |  |  |  |  |
| --- | --- | --- | --- | --- | --- |
| № | Дунд хугацааны бодлогын баримт бичиг | Арга хэмжээ | Хэрэгжилт | Биелэлт /хувиар/ | ИТХурлын үнэлгээ |
| 1 | 2 | 3 | 4 | 5 | 6 |
| **НЭГ. БАЙГАЛЬ ОРЧИН, ЭРДЭС БАЯЛАГ, АЯЛАЛ ЖУУЛЧЛАЛ, НОГООН ХӨГЖЛИЙН БОДЛОГО****Байгаль орчныг хамгаалах, тэнцвэрт байдлыг хангах, нөөц баялгийг зохистой ашиглах, нөхөн сэргээх, тогтвортой аялал жуулчлал, ногоон хөгжлийн цогц бодлогыг хэрэгжүүлнэ.** |
| **1.1. БАЙГАЛЬ ОРЧИН, ГАЗРЫН ХАРИЛЦАА** |
| ***Зорилт 1. Экосистемийн тэнцвэрт байдлыг хангах, нөөц баялгийг зохистой ашиглах, нөхөн сэргээх, бохирдол хомсдол бууруулах бодлогыг хэрэгжүүлнэ.*** |
| 1 | “Ус” үндэсний хөтөлбөр,Сумын ЗДҮАХ-ийн 1.1.2.1.дэх заалт | Булаг шанд рашааны эхийг хашиж хамгаалах | 2019 онд Бэрх 3 дугаар багийн нутаг дэвсгэр дэх 144м2 талбай бүхий Хар булгийн эхийг нутгийн иргэн Д.Батболд, Д.Бямбасүрэн, А.Сумъяа, Э.Лхагвахүү нар хамтран өөрсдийн хөрөнгөөр хашиж хамгаалсан.  | 100 |  |
| 2 | Сумын ЗДҮАХ-ийн 1.1.3.1 дэх заалт | Ойжуулалт мод үржүүлгийн мэргэжлийн байгууллага, иргэдийн санал санаачилгыг дэмжиж, ойн нөхөн сэргээлтийг эрчимжүүлэн, ойн хортон шавьжийн тархалтын судалгаа хийх | БОАЖ-ын яамны “Ойн судалгаа, хөгжлийн төв” УТҮГ-ын Ойн нөөцийн судалгаа, ашиглалтын албаны ажлын хэсэг 2019 оны 5, 9 дүгээр саруудад 1, 2, 3, 6 дугаар багийн нутаг Ар модот, Дулаан хайрхан Цагаан өндөр, Ар цөөн мод, Ханги мухар, Өндөр Сант, Өвөр модот, Хутаг уул, Баруун нарт, Тээлийн эх, Өвсний хоолой, Авдрант, Могойт, Баатарын даваа, бургасны гол, Хүүхдийн зуслан, Хавтгайн гол, Мухдаг, Ар цөөн мод, Дулаан уул, Ханги уул, зэрэг газруудын 10000 га ойн сан бүхий талбайд Ойн хөнөөлт шавжийн судалгааг хийсэн. Судалгаагаар сумын ойн санд голомт үүсгэж хөнөөл учруулж буй ойн хөнөөлт шавьж илрээгүй. Хархорин сумын залгаа Баруун нарт, Ханангийн ам зэрэг газарт өрөөсгөл хүр эрвээхэйн, Дулаан хан, Дулаан ханы баруун шанаа асгат зэрэг газруудад Сибирын хүр эрвээхэйн тархалттай талбай бүртгэдсэн гэсэн дүгнэлт гарсан. Ойн цэвэрлэгээ, арчилгааны мэргэжлийн байгууллага “Хаан соёолж” ХХК нь 1 дүгээр багийн Ар модотын ойн санд 2500 ширхэг шинэсний тарьцаар ойжуулалт хийсэн. | 100 |  |
| 3 | Сумын ЗДҮАХ-ийн 1.1.3.1 дэх заалт | Нийтийн эзэмшлийн талбайн болон сумын төвийн ногоон байгууламжийг нэмэгдүүлэх | Ногоон байгууламжийг нэмэгдүүлэх ажлын хүрээнд дараах ажлуудыг хийж гүйцэтгэсэн. Үүнд:2019 онд сумын хэмжээнд нийт 38472.0 мян.төгрөгийн 20 төрлийн 13207 ширхэг модны тарьц суулгац, бут сөөгийг тарьж, 1,56 га талбайгаар ногоон байгууламжийн талбай нэмэгдсэн. Мөн 151м2 талбайд цэцгийн мандал, 9259 м2 талбайг шинээр зүлэгжүүлсэн.Соёлын төвийн баруун тал дахь 450м2 талбайн ногоон байгууламжийн хашааны хайсыг шинэчилж, нийт нарс-14 ш, тавилгана-16ш, шар хуайс-60ш, шинэс-4 ширхэгийг тус тус тарьсан.2019 оны 5 дугаар сарын 2-оос 3-ны өдрүүдэд Соёлын төвд ЗДТГазар болон мод үржүүлэг, ой нөхөн сэргээх мэргэжлийн байгууллага “Өгөөмөр Шунхлай” ХХК-тай хамтран модны тарьц, суулгац, бут сөөгний үзэсгэлэн худалдааг зохион байгуулсан. Үзэсгэлэн худалдаагаар 6334 ширхэг модны тарьц, суулгацыг иргэд, аж ахуйн нэгж, байгууллага худалдаж авсан.Сумын төвийн 4 дүгээр багийн нутаг буюу сумын төвийн засмал зам дагуух 5 хэсэг 452.5 м2 талбайн рельефийг тэгшлэн орон нуттгийн хөгжлийн сангийн хөрөнгө 13196.4 мян.төгрөгөөр шинээр хашаа, хайс хийж, 51 ширхэг улиас, 42 ширхэг монос, 4 бургас, 200 ширхэг шар хуайс, 1000 ширхэг хайлаас модны тарьц, суулгацыг тус тус тарьж, нийтийн эзэмшлийн талбайн ногоон байгууламжийг нэмэгдүүлсэн. Модны тарьц, суулгацын амьдралт 80 хувьтай байна.  |  100 |  |
| 4 | Сумын ЗДҮАХ-ийн 1.1.3.8. дахь заалт | Сумын төвийн нэгдсэн хогийн цэгийн тохижилтыг хийж тэгшилж булах | Энэ онд Орон нутгийн хөгжлийн сангийн 2.5 сая төгрөгөөр хог хаягдлын нэгдсэн цэгийн гадуур асгасан 2 га талбайн хог хаягдлыг цэвэрлэх, түрж цэгцлэх ажлыг зохион байгуулж, 0,5 га талбайгаар багассан. | 100 |  |
| 5 | Сумын ЗДҮАХ-ийн 2.4.2.2 дахь заалт | Цэвэрлэх байгууламж барих, бүх төрийн байгууллагуудыг холбох | Азийн хөгжлийн банкны хөрөнгө оруулалтаар баригдах сумын ариутгах татуургын систем ба цэвэрлэх байгууламжийн техник эдийн засгийн үндэслэл, ажлын даалгавар, зургийг “Ийзэн интернейшнл” ХХК, “Монхидроконстрашн” ХХК-иуд 120.000.0 мян.төгрөгөөр хийж, гүйцэтгэгч компанийг сонгон шалгаруулах тендер зарлагдсан. Зураг төсөлд төрийн бүх байгууллагууд холбогдохоор тусгагдсан.  | 70 |  |
| 6 | Аймгийн ЗДҮАХ-ийн 1.2.1.7 дахь заалт | Аялал жуулчлалын арга хэмжээ эсгийний баяр зохион байгуулах | Жил бүр уламжлал болгон зохион байгууллагддаг “МОНГОЛ ЭСГИЙ УРЛАЛЫН БАЯР” аялал жуулчлалын эвент арга хэмжээг БОАЖЯамны санхүүжилтээр сумын Засаг даргын Тамгын Газар, аймгийн Байгаль орчин аялал жуулчлалын газар, холбоо, “ДМД” ХХК, “Мондижитал тур” ХХК-иуд хамтран 2019 оны 7 дугаар сарын 22-ны өдөр 2 дугаар багийн нутаг Шавар түрүүний аманд 7 дахь жилдээ зохион байгууллаа. “Монгол эсгий урлалын баяр” эвент нь Монголын нүүдэлчин соёл, малын түүхий эдийг боловсруулах арга ухаан, ахуй амьдралын нэгээхэн хэсэг эсгий хийх зан үйлийг гадаадын жуулчдад сурталчилан таниулахад чиглэдгээрээ онцлогтой. Тус эвент арга хэмжээнд Хонь хяргах, ноос савах, эсгий хийх ёс заншил, хонь холбож саах, сүү хөөрүүлэх, тогоо нэрэх, хөхүүрийн айраг исгэх, бяслаг шахах зэрэг цагаан идээ боловсруулан сүүн сүүн бүтээгдэхүүн хийх арга технологийг үзүүлж сурталчилсан.Дээрх арга хэмжээнээс гадна хурдан дааганы уралдаан, 3-12 насны хүүхдийн бөхийн барилдаан, үндэсний сайхан хувцастай хос, эрэгтэй, эмэгтэй том хүн, хүүхэд шалгаруулах тэмцээнүүдийг зохион байгуулсан.Энэхүү тэмцээн уралдаан нь гадаадын жуулчдын сонирхолыг татахаас гадна тус эвент арга хэмжээг зохион байгуулахад нутгийн иргэд, малчдын идэвхи оролцоог сайжруулах ач холбогдолтой арга хэмжээ болсон.Мөн энэ үеэр орон нутгийн хэвлэл мэдээллийхэнтэй хамтран ажиллаж телевизийн 30 минутын нэвтрүүлэг хийж, “МОНГОЛ ЭСГИЙ УРЛАЛЫН БАЯР” эвентийг олон нийтэд сурталчилан таниулах ажлыг бэлтгэж, Өвөрхангай аймгийн аялал жуулчлалын сурталчилгааны контентын зураг авалт хийсэн. Тус эвент арга хэмжээг дотоодын 650 аялагч, гадаадын 300 гаруй жуулчин ирж сонирхсон. Энэ нь өмнө жилийнхтэй харьцуулахад дотоодын аялагчдын тоо 5 хувиар буурч, харин гадаадын жуулчдын тоо 15 хувиар өссөн үзүүлэлттэй байна.  | 100 |  |
| 7 | Сумын ЗДҮАХ-ийн 1.1.3.8. дахь заалт | Золбин нохой устгах ажлыг зохион байгуулах | 2019 оны Орон нутгийн хөгжлийн сангийн 2.0 сая төгрөгөөр Улаанбаатар хотын иргэн Д.Нарандэлгэр 174 нохой устгасан. 2019 оны 9 дүгээр сард “Хужирт рашаан сувилал” ХХК өөрсдийн зардлаар 12 нохойг устгах ажлыг зохион байгуулсан.  | 100 |  |
| 8 | Сумын ЗДҮАХ-ийн 1.1.2.1 дэхь заалт | Рашаан шаврын нөөц тогтоох ажлын дүгнэлтийг үндэслэн шаврын хамгаалалтын хашаа барих | Рашаан шавар, цэвэр усны нөөц тогтоогдож улсын усны нөөцийн мэдээллийн санд бүртгэгдсэн нөөцийн тайлан ирээгүйн улмаас хамгаалалтын бүс тогтоогдоогүй байна. | 40 |  |
| 9 | Аймгийн ЗДҮАХ-ийн 1.1.2.7 дахь заалт | Рашаан, шаврын ашиглалтыг батлагдсан нөөц, ашиглалтын зохистой хэмжээнд ашиглуулах  | Рашаан шаврын нөөцийг зүй зохистой ашиглах үйл ажиллагаанд хяналт тавих чиглэлээр “Хужирт эрдэс баялаг” ОНӨААТҮГазар 2019 онд “Хужирт рашаан сувилал” ХХК, “Элма Хужирт” ХХК, “Ананд Хужирт” ХХК, “Газарчин Хужирт” ХХК, “Тө-Ба-Сэ” ХХК, “Хан Хужирт” ХХК, “Жем Хужирт” ХХК-иудын рашааны 7, цэвэр усны 5 нийт 12 худгийн тоолуурын заалтад байнгын хяналт тавин ажиллаж байна. 2018 оны 12 дугаар сарын 17-ны өдрөөс 2019 оны 12 дугаар сарын 15-ны өдрийг хүртэл 7 аж ахуйн нэгжүүд нийт 49141 м3 рашаан, 65084 м3 цэвэр ус хэрэглэсэн байна.Мөн “Хужирт рашаан сувилал” ХХК, “Элма Хужирт” ХХК, “Ананд Хужирт” ХХК, “Газарчин Хужирт” ХХК, “Тө-Ба-Сэ” ХХК, “Хан Хужирт” ХХК-иудад эмчилгээний шаврыг жинлэн өгч ажилласан. 2019 оны 12 дугаар сарын 15-ны байдлаар нийт 195475 кг шаврыг олгосон.  | 100 |  |
| **Зорилт 2. Газар зохион байгуулалтыг оновчтой төлөвлөж, хэрэгжүүлнэ.** |
| 1 | Сумын ЗДҮАХ-ийн 1.1.4.3. | Монгол улсын иргэнд газар өмчлүүлэх ажлыг эрчимжүүлж суманд сургалт, нээлттэй хаалганы өдөр, өдөрлөг зохион байгуулах замаар өмчлөлийг баталгаажуулах, газар өмчлөөгүй иргэд бусад сум аймагт газар өмчлөх эрхийг сурталчилах | Өвөрхангай аймгийн төрийн байгууллагуудын “Нээлттэй хаалганы өдөрлөг” суманд 2019 оны 9 дүгээр сарын 27-ны өдөр зохион байгуулагдсан. Өдөрлөгөөр Улсын бүртгэлийн хэлтэс болон Газрын харилцаа, барилга хот байгуулалтын газартай хамтран иргэдэд газрын болон үл хөдлөх хөрөнгийн гэрчилгээг газар дээр нь олгох, газар олголт хийсэн газруудад кадастрын хэмжилт хийж тэмдэгжүүлэх ажлыг зохион байгуулж нийт 80 гаруй иргэдийн баримт бичгийн бүрдүүлэлтийг хийж үйлчилсэн. | 100 |  |
| 2 | Аймгийн ЗДҮАХ-ийн 1.4.3 дэх заалт | Газар олголт, лавлагаа, өргөдөл, мэдээллийг цахим хэлбэрээр авах нөхцлийг бүрдүүлж, үйл ажиллагааг тогтмолжуулах.  | Газрын мэдээллийн сангийн Лэнд менежер-2 буюу ЛМ-2 программ хангамжийн тусламжтайгаар шинээр газар эзэмших эрхийн гэрчилгээг авахыг хүссэн иргэний гаргасан өргөдлийг цахим хэлбэрээр Өвөрхангай аймгийн Улсын бүртгэлийн хэлтэсрүү илгээж улмаар улсын бүртгэлийн хэлтэсээс “Э” дугаар олгосноор ажлын 5 хоногийн дотор Шинээр газар эзэмших, ашиглах иргэн ААНБ-н гэрчилгээг сумандаа олгож бүртгэлжүүлдэг болсон. Энэ онд нийт 21 өргөдлийг улсын бүртгэлрүү цахимаар илгээж 21 “Э” дугаар авч гэрчилгээжүүлсэн. | 100 |  |
| 3 | Сумын ЗДҮАХ-ийн 1.4.1 | Иргэн бүрт газар өмчлүүлэх ажлыг иргэний бүртгэлийн үйл ажиллагаатай холбон эрчимжүүлж, газар зохион байгуулалтын тухайн жилийн төлөвлөгөөнд тусгасан хэмжээгээр өмчлүүлэх, өмчилсөн газрыг гэрчилгээжүүлж газрыг эдийн засгийн эргэлтэнд оруулах нөхцөлийг хангасан байна. | Энэ онд Газрын мэдээллийн системын ВЭБ хувилбарыг нэвтрүүлсэнээр иргэний бүртгэлийн мэдээллийн сантай тухайн иргэний хурууны хээгээр “Fingerprint Reader” хурууны хээ уншигчаар холбогдож газар олголт болон бусад үйлчилгээг үзүүлэх боломжтой болсон.2019 оны газар зохион байгуулалтын төлөвлөгөөнд тусгагдсан 5-р багийн нутаг Гуа хороололын Аман усанд байрлалтай 193 айлийн өмчлөлийн газрын рашаан, шавар, цэвэр усны нөөцийн дүгнэлт албан ёсоор ирээгүй байгаа тул одоогоор өмчлөл хийгдээгүй байна. | 100 |  |
| 4 | Сумын ЗДҮАХ-ийн 1.4.3 дахь | Өмчлөл, эзэмшилд байгаа нэгж талбарын зөрүүтэй мэдээллийг засварлах, зөрчлийг арилгах арга хэмжээг авч үндэсний газрын мэдээллийн сангийн Лэнд менежер-2 программ хангамжийг нэвтрүүлсэн байна. | Захирамжаар олгосон талбайн хэмжээнээс зөрүүтэй болон байрлалын хувьд буруу ЛМ-2 программ-д орсон нийт 10 нэгж талбарын мэдээллийг засварлаж зөрчлийг арилгасан. | 100 |  |
| 5 | Сумын ЗДҮАХ-ийн 1.1.4.1 дэхь заалт | Суурьшлын шинэ бүсэд айл өрхийн хашаа хороо барих ажлыг зохион байгуулах | Шинэ суурьшлын бүс болох 4 дүгээр багийн Шар булаг хорооллын ар болон 5 дугаар багийн нутаг нисэх онгоцны буудлын урд байрлах гэр хорооллын газруудад эрчим хүчний дэд станцууд байрлуулан цахилгааны шугамууд татаж эрчим хүчээр хангасан боловч одоогоор хашаа хатгасан айл байхгүй. Хэмжилт хийлгэхээр хүсэлт өгсөн 10 иргэний газрын хэмжилтийг хийсэн. | 100 |  |
| **Салбарын дундаж** | **93.5** |  |
| **ХОЁР. ЭДИЙН ЗАСГИЙН ХӨГЖЛИЙН БОДЛОГО****Орон нутгийн түүхий эд, гадаад зах зээлд түшиглэсэн импортыг орлох экспортод чиглэсэн бүтээгдэхүүн үйлдвэрлэх нэмүү өртөг шингээсэн кластер хэлбэрийн инновацид суурилсан үйлдвэрүүдийг хөгжүүлэх замаар аймгийн эдийн засгийг тэлэх бодлогыг авч хэрэгжүүлнэ.** |
| **2.1. ЭДИЙН ЗАСАГ, ТӨСӨВ САНХҮҮГИЙН САЛБАР** |
| ***Зорилт 1. Төсвийн үр ашиггүй зардлыг бууруулж, төсвийн хариуцлагыг нэмэгдүүлэх замаар үр өгөөжийг нь дээшлүүлэх, байгалийн нөөцийг эдийн засгийн эргэлтэд оруулах, гадаад харилцааг эдийн засагжуулах бодлого баримтлан ажиллах, иргэдийн санхүүгийн боловсролыг нэмэгдүүлэх замаар аймгийн эдийн засгийг тэлэх бодлогыг авч хэрэгжүүлнэ.*** |
| 1 | Сумын ЗДҮАХ-ийн 2.1.2.3 | Төсвийн тухай хуулийн хүрээнд сумын орон нутгийн хөгжлийн сангийн эх үүсвэрийг урьд жилээс нэмэгдүүлэх | Орон нутгийн хөгжлийн сангийн хөрөнгө 2018 онд 126.7 мянган төгрөг бөгөөд 2019 онд 139.4 мянган төгрөг болж 12.7 мянган төгрөгөөр нэмэгдсэн. Мөн ТА-3 төслийн үнэлгээ тогтоох ажлын хэсэг жил бүр сумын Орон нутгийн хөгжлийн сангийн үйл ажиллагаанд жилийн гүйцэтгэлийн үнэлгээ хийж байгаа бөгөөд үнэлгээ жилээс жилд нэмэгдэж үүний үр дүнд төслөөс авах дэмжлэг, урамшууллын хэмжээ өсөж сангийн эх үүсвэрийг нэмэгдүүлж байна. Жилийн гүйцэтгэлийн үнэлгээ 2017 онд 45 хувийн үнэлгээ авч 1.5 сая төгрөгийн урамшуулал, 51.8 сая төгрөгийн дэмжлэг, 2018 онд 64 хувиар үнэлэгдэн 23.5 сая төгрөгийн урамшуулал, 33.5 сая төгрөгийн дэмжлэг авсан ба 2019 онд 74 хувиар үнэлгэдэж 11.1 сая төгрөгийн дэмжлэг, 27.3 сая төгрөгийн урамшуулалыг 2020 онд авахаар болсон. ТА-3 төслийн урамшуулал, дэмжлэгийн хэмжээ өмнөх оноос 3,7 сая төгрөгөөр нэмэгдсэн байна. Мөн төсвийн хөрөнгө оруулалт 16,7 сая төгрөгөөр нэмэгдсэн байна.  |   100 |  |
| 2 | Сумын ЗДҮАХ-ийн 2.1.5.1 | Төсвийн хэмнэлтийн горимыг хэрэгжүүлэх албан даалгаврын хэрэгжилтийг улирал тутамд тооцох замаар төсвийн алдагдлыг багасгах. | Төсвийн хэмнэлтийн горимыг хэрэгжүүлэх аймгийн Засаг даргын 2016 оны 02 дугаар албан даалгаварын хэрэгжилтийг улирал бүр гарган аймгийн Санхүү төрийн сангийн хэлтэст хүргүүлж байна. Уг албан даалгаврын хэрэгжилтийг хангаж төсвийг үр өгөөжтэй зарцуулж, төсвийн алдагдалгүй ажиллаж байна.  | 100 |  |
| 3 | Сумын ЗДҮАХ-ийн 1.2.4.5 дэх заалт | Бүх шатны худалдан авах ажиллагаанд дотоод хяналт, шалгалтыг тогтмол явуулж, гэрээний гүйцэтгэлийг мэргэжлийн байгууллагуудын хамтарсан ажлын хэсэг хүлээн авч, гэрээний хариуцлагыг нэмэгдүүлэх | Сумын Засаг даргын захирамжаар бүх шатны худалдан авах ажиллагаанд хяналт тавин, хүлээж авах үүрэг бүхий ажлын хэсэг байгуулагдан гэрээний гүйцэтгэлд хяналт тавин ажиллаж байна. Сумын дотоод хяналтын багаас 1 удаа хяналт шалгалт хийсэн бөгөөд ямар нэгэн зөрчил дутагдал гараагүй. Мөн сумын худалдан авах ажиллагааны гүйцэтгэлд аймгийн санхүүгийн болон аудитын шалгалт хийгдэж зөрчилгүй гэж үнэлсэн. | 100 |  |
| 4 | Сумын ЗДҮАХ-ийн 2.1.3.1 дэх заалт | Төрийн болон орон нутгийн өмчийн ашиглалт, хамгаалалтыг сайжруулж, бүртгэл мэдээлэл, үнэлгээ, тайланг ил тод нээлттэй болгож, өмч эзэмшигчдийн хариуцлагыг дээшлүүлэх,  | 2019 оны 3-р улирлын байдлаар хөрөнгийн тооллогыг 1 удаа явуулсан бөгөөд тооллогоор илүүдсэн болон дутсан хөрөнгө байхгүй, хөрөнгийн ашиглалт хамгаалалт сайн байсан. Нийтийн эзэмшилд байгаа хөрөнгүүдийг тухайн багийн Засаг дарга болон ойролцоох иргэд, ААНБ-уудад хариуцуулан тухайн байгууллагуудын өмч хамгаалах комисс хяналт тавин ажиллаж байна.  | 70 |  |
| 5 | Сумын ЗДҮАХ-ийн 2.1.6.3 дахь заалт | Төсвийн татварын орлогын төлөвлөгөөг нэр төрөл бүрээр биелүүлэх | 2019 оны 12 дугаар сарын 05-.ны байдлаар сумын төсөвт төвлөрүүлэх татварын орлогоос нийтдээ 13 нэр төрлөөр 128880,0 мянган төгрөгийн орлого төвлөрүүлэхээр төлөвлөгдснөөс 300776,56 мянган төгрөгийн гүйцэтгэлтэй ба 142,19 хувьтай биелэгдсэн байна. Татварын орлогыг нэр төрлөөр нь ангилвал улсын тэмдэгтийн хураамж 3122,2 мян төгрөг буюу 87,95 хувь, галт зэвсэгийн албан татвар 1564,0 мян төгрөг буюу 108,6 хувь, хувь хүний орлогын албан татвар 13752,15 мян төгрөг буюу 103,4 хувь, хувь хүнээс суутгасан орлогын албан татвар 134392,6 мян төгрөг буюу 616,95 хувь, хог хаягдлын хураамж 22057,58 мян төгрөг буюу 113,06 хувь, хадгаламжийн хүүгийн орлого 57785,08 мян төгрөг буюу 123,47 хувь, ойн нөөцийн төлбөр 9658,15 мян төгрөг буюу 81,5 хувиар тус тус биелсэн байна.  | 100 |  |
| 6 | Сумын ЗДҮАХ- ийн 1.2.3.4 дэх заалт | Төсвийн хөрөнгөөр бараа, ажил, үйлчилгээ худалдан авалтад дотоодын аж ахуйн нэгж иргэдийн оролцоог нэмэгдүүлэх, дотоодод үйлдвэрлэсэн бараа бүтээгдэхүүн, орон нутгаас ажиллах хүч авсан аж ахуйн нэгжүүдийг дэмжих | 2019 оны ЕБС, СӨББ-ууд, дотуур байрны хүүхдийн хоол хүнсний материал худалдан авах, хүнсний эрхийн бичгээр үйлчлэх дэлгүүр сонгон шалгаруулах зэрэг худалдан авах ажиллагаанд суманд үйл ажиллагаа явуулж байгаа ААНБ-ууд оролцож шалгарсан давуу эрхийг тооцож ажилласан.  | 100 |  |
| 7 | Аймгийн ЗДҮАХ-ийн 1.2.3.1 дэх заалт | Төсвийн хөрөнгөөр бараа ажил үйлчилгээ худалдан авагчид, сумын ААНБ-га иргэдийн оролцоог нэмэгдүүлж орон нутгаас ажиллах хүч түлхүү авч ажиллуулах | Бараа, ажил, үйлчилгээ худалдан авалтад сумын иргэдийн оролцоог нэмэгдүүлэх, дэмжих ажлын хүрээнд 2019 оны Орон нутгийн хөгжлийн сангийн нийт 17.5 төгрөгний төсөвт өртөг бүхий сумын төвийн камержуулалт, 3-р багийн төвийн засвар, Ногоон байгууламж нэмэгдүүлэх зэрэг ажлуудыг иргэдээр гүйцэтгүүлсэн.  | 100 |  |
| 8 | Сумын ЗДҮАХ-ийн 2.1.6.4 дахь заалт | Татвар төлөгчдийн тооллогыг салбар салбарт хийх замаар татвар төлөгчийн тоо, татварын бааз суурийг нэмэгдүүлэх | Хувиараа аж ахуй эрхлэгч, үл хөдлөх хөрөнгийн тооллогыг Татварын Ерөнхий газрын даргын удирдамжийн дагуу нарийвчлан хийснээр татвар төлөгчийн тоо татварын төрөл бүрээр стандарт түвшинг хангаж ажилласан.Нийт татвар төлөгчийн үндсэн бааз суурийг сүүлийн 2 жилтэй харьцуулахад 0,5 хувиар өссөн. |  100 |  |
| **2.2. Аж үйлдвэр, бизнесийн таатай орчин, худалдаа үйлчилгээ, ЭРДэс баялаг** |
| **Зорилт 1. Жижиг дунд үйлдвэрүүдийг хөгжүүлж, орон нутгийн түүхий эдэд түшиглэсэн бренд бүтээгдэхүүнүүдийн үйлдвэрлэлийг нэмэгдүүлнэ.** |
| **1** | Сумын ЗДҮАХ-ийн 2.2.1.2 дахь заалт | Суманд бий болж буй зөгийн үржүүлгийг өргөжүүлэн зөгийний бүлэг нэмэгдүүлэх | Энэ онд зөгийний аж ахуйн эрхлэгч Г.Цогбадрах өөрийн зөгийн бүлийг 10 бүл зөгийгөөр нэмэгдүүлсэн.  | 100 |  |
| ***Зорилт 1: Төр, хувийн хэвшлийн түншлэлийн хүрээнд жижиг дунд үйлдвэрлэл, худалдаа, үйлчилгээ, бизнесийн орчинг сайжруулна.*** |
| 1 | Сумын ЗДҮАХ-ийн 2.2.2.1 дэхь заалт | Сум хөгжүүлэх сангийн урд оны зээлийн хөнгөлөлтийг бүрэн төлүүлэх ажлыг зохион байгуулж тус онд 90-ээс доошгүй сая төгрөгийн хөнгөлөлттэй зээлийг иргэдэд олгох | Сум хөгжүүлэх сангийн зээлийн эргэн төлөлтөнд хяналт тавих зөвлөлийг сумын иргэдийн Төлөөлөгчдийн Хурлын Тэргүүлэгчдийн 2019 оны 1 дүгээр сарын 25-ны өдрийн 15 дугаар тогтоолоор 7 хүний бүрэлдэхүүнтэйгээр байгуулсан. Тус зөвлөлтэй хамтран 2011-2016 онд хөнгөлөлттэй зээлд хамрагдаж зээлийн гэрээ дууссан боловч эргэн төлөлт хийгдээгүй байсан 35 иргэний зээлийг төлүүлэх ажлыг зохион байгуулан ажиллаж 74 сая төгрөгийг тус сангийн дансанд төвлөрүүлсэн. 2019 оны эхний хагас жилд хөнгөлөлттэй зээлд хамрагдахаар 37 төсөл ирүүлсэнийг 2019 оны 4 дүгээр сарын 5-ны өдөр сумын Төсөл сонгон шалгаруулах зөвлөл хэлэлцэж 21 төсөлд 93 сая, 12 дугаар сарын 05-ны өдрийн хурлаар 12 төсөлд 85 сая төгрөгийн зээлийг тус тус олгоод байна.  | 100 |  |
| 2 | Аймгийн ЗДҮАХ-ийн 2.2.2.8 дахь заалт | Нутгийн брэнд бүтээгдэхүүний худалдан борлуулах бэлгийн сав баглаа боодолтой болох | Хувийн аж ахуйн нэгжүүдэд нутгийн брэнд бүтээгдэхүүний тоог нэмэгдүүлэх, цаашид иргэдэд сурталчилах ажлыг зохион байгуулах саналыг хүргүүлсэн ба одоогийн байдлаар сумын Засаг даргын Тамгын газраас нутгийн брэнд бүтээгдэхүүн хийх уутны эхийг бэлтгэж хэвлэлтэнд өгөөд байна. | 70 |  |
|   3 | Сумын ЗДҮАХ-ийн 2.2.2.2 | Жижиг дунд үйлдвэрлэл эрхлэгчдийг дэмжих | Шинээр жижиг дунд үйлдвэр байгуулах болон үйлдвэрийн үйл ажиллагаа өргөтгөхөөр бизнес төсөл ирүүлсэн иргэдийн төслийг Сум хөгжүүлэх сангаас зээл олгох, төсөл сонгон шалгаруулах зөвлөлөөр хэлэлцэж нийтийн хоол үйлдвэрлэл, талх нарийн боовны цех, мод модон эдлэл, фото зураг хэвлэл, оёдол гар урлал, үсчин гоо сайхан, нэхий элдэх бага оврын үйлдвэрлэл, хоёрдох түүхий эд авах цех, такси үйлчилгээ, авто угаалга, авто засвар, сүү цагаан идээ, хэрчсэн гурил үйлдвэрлэл, газар тариалан гэсэн 14 чиглэлээр 33 жижиг дунд үйлдвэрлэл эрхлэгчдийг 178 сая төгрөгийн хөнгөлөлттэй зээлэнд хамруулсан. Үүний үр дүнд 15 ажлын байр шинээр бий болж, 25 ажлын байр хадгалагдан үлдээд байна.  | 100 |  |
| **2.3. ХӨДӨӨ АЖ АХУЙН САЛБАР** |
| ***Зорилт 1. Байгаль цаг уурын нөхцөлд зохицсон бэлчээрийн болон эрчимжсэн мал аж ахуйг хөгжүүлэн, бэлчээр ашиглалтыг сайжруулж, мал амьтны өвчний тандалт, хяналт, үйлчилгээний чанарыг сайжруулж, олон улсын зах зээлд өрсөлдөх чадвартай мал аж ахуйн салбарыг хөгжүүлнэ.*** |
| 1 | Аймгийн ЗДҮАХ-ийн 2.4.4.4 дэх заалт | Залуу малчдыг бэлтгэх, давтан сургах ажлын хүрээнд малчдыг оролцуулан Өвөр монголын “Шилийн гол” аймагт туршлага судлуулах | Төрөөс малчдын талаар авч хэрэгжүүлж байгаа арга хэмжээ болоод одоогийн мал аж ахуйн салбарын хөгжил цаашдын чиг хандлага зэргийг малчдад танилцуулах малчдын санал хүсэлтийг сонсох зорилгоор аймгийн Хүнс хөдөө аж ахуйн газраас залуу малчдын аймгийн зөвлөгөөнийг 2019 оны 05 дугаар сарын 25-ний өдөр Арвайхээр суманд зохион байгуулсан. Тус зөвлөгөөнд 17 малчин хамрагдаж мал маллах уламжлалт арга ухаан, бэлчээр нутгаа хамгаалах арга туршлагаас суралцсан. Залуу малчдыг бэлтгэх давтан сургах ажлын хүрээнд Шилийн гол” аймагт туршлага судлуулах зорилгоор малчдаас судалгаа авсан бөгөөд 4 хүн саналаа ирүүлсэн. Үүнээс Бэрх 3 дугаар багийн иргэн П.Ганболд “Шилийн гол” аймгаар аялж туршлага хуримтлуулан амьдрал ахуйдаа хэвшүүлэн ажиллаж байна. Аймгийн ХХААГ, Мерси кор төрийн бус байгууллага, сумын ЗДТГ хамтран 6-н багаас нийт 100 малчин хамруулан шинээр гарсан хууль болон дүрэм, журам, тогтоол шийдвэрийн талаар малчид ард иргэдэд сургалт сурталчилгааг тус суманд зохион байгуулсан. Хөдөө Аж Ахуйн Сургуулийн Мал аж ахуйн биотехнологийн сургуулийн эчнээ ангид мал зүйч мэргэжлээр 1 залуу бүртгүүлээд байна. Мөн 2019 онд ЕБСургууль төгссөн 6 хүүхэд мал дээр гарж мал маллах арга ухаанд суралцаж байна.  |  100 |  |
| 2 | Аймгийн ЗДҮАХ-ийн 2.4.1.5 дахь заалт | Бэлчээрийн хөнөөлт хортон мэрэгч үлийн цагаан огтонотой микробиологийн аргаар тэмцэх ажлыг зохион байгуулах | Тус сум нь 133842 га бэлчээрийн талбайтай бөгөөд үүний 56400 га талбай буюу 42 хувьд нь бэлчээрийн хортон мэрэгч буюу үлийн цагаан оготно тархаад байна. Бэлчээрийн хортон мэрэгчтэй тэмцэх талаар багийн иргэдийн нийтийн хурлаар малчдад мэдээлэл хүргэж санал аван багуудаас ирсэн саналуудыг эрэмбэлж Өвөр модот 1 дүгээр баг, Дулаан 6 дугаар багийн Хавчилын голоос Ар булгийн даваа хүртэл нийт 6000 га талбайд энгийн механик, биологийн аргаар бэлчээрийн хортон мэрэгчтэй тэмцэх ажлыг бүх нийтийн ажил хэлбэрээр зохион байгуулж төрийн албан хаагчид болон, иргэдийг хөлсөөр ажиллуулж мөн малчид болон малчдын техник хэрэгслийг ашиглан 2019 оны 11 дүгээр сарын 18-аас 3 хоногийн хугацаанд хийж гүйцэтгэсэн. Үүний дагуу бэлчээрийн хортон мэрэгчийг утах, ус цутгах, хөеөг нь ухаж 500 кг ноохой цуглуулж 40 ширхэг шувууны суудал, 600 ширхэг конус суулгаж оготно устгалын ажлыг 83.3 хувьтай хийж гүйцэтгэсэн.  | 100 |  |
| 3 | Сумын ЗДҮАХ-ийн 2.3.2.3 дахь заалт | Мал амьтны халдварт өвчнөөс урьдчилан сэргийлэх арга хэмжээг чанартай зохион байгуулж, голомтот нутгийн мал сүргийг бүрэн хамруулах | Сумын Засаг даргын “Мал эмнэлгийн вакцинжуулалтын ажил зохион байгуулах” тухай 2019 оны 5 дугаар сарын 10-ны өдрийн А/66 дугаар захирамжаар “Гуа харз”, “Гонир манал” эмнэлгүүд малын халдварт өвчнөөс урьдчилан сэргийлэх вакцинжуулалтын ажлыг зохион байгуулж голомтот нутгийн мал сүргийг 7 төрлийн вакцинаар 1165 өрхийн 140771 толгой малыг хамруулсан. Боом өвчнөөс урьдчилан сэргийлэх арга хэмжээний хүрээнд 297 өрхийн 17868 толгой мал, галзуу өвчнөөс урьдчилан сэргийлэх арга хэмжээний хүрээнд 24 өрхийн 3700 толгой мал, дотрын халдварт хордлого өвчнөөс урьдчилан сэргийлэх арга хэмжээний хүрээнд 148 өрхийн 39271 толгой мал, дуут хавдар өвчнөөс урьдчилан сэргийлэх арга хэмжээний хүрээнд 36 өрхийн 859 толгой мал, цусан халдварт өвчнөөс урьдчилан сэргийлэх арга хэмжээний хүрээнд 64 өрхийн 2113 толгой мал, шөвөг яр өвчнөөс урьдчилан сэргийлэх арга хэмжээний хүрээнд 33 өрхийн 4000 толгой мал, дотрын халдварт хордлого энтербактериоз өвчнөөс урьдчилан сэргийлэх арга хэмжээний хүрээнд 19 өрхийн 5000 толгой мал, бруцеллёз өвчнөөс урьдчилан сэргийлэх арга хэмжээний хүрээнд 544 өрхийн 67960 толгой мал тус тус хамрагдсан ба вакцинжуулалт 99,6 хувьтай хийж гүйцэтгэсэн.  | 100 |  |
| 4 | Сумын ЗДҮАХ-ийн 2.3.2.1. | Мал эмнэлэг үржлийн тасгийн тоног төхөөрөмж нэмэгдүүлэх | Мал үржлийн тоног төхөөрөмж нэмэгдүүлэх, үржил селекцийн ажлыг бүртгэл тооцоотой явуулах орчин үеийн биотехнологийн дэвшилтэт аргыг нэвтрүүлэх ажлын хүрээнд орон нутаг хөгжүүлэх сангаас бод болон бог малын зохиомол хээлтүүлгийн иж бүрэн багаж хэрэгсэл авахаар 2,5 сая төгрөг хувиарласан. Малын зохиомол хээлтүүлгийн иж бүрэн багаж хэрэгсэл нийлүүлэхээр Зоосон тамга ХХК болон Даянгүн орд ХХК-аас үнийн санал ирүүлсэн бөгөөд Даянгүн орд ХХК-г сонгон авч 2019 оны 9 дүгээр сарын 26-ний өдөр гэрээ байгуулсан. Гэрээнд зааснаар 2019 оны 10 дугаар сарын 17-ний дотор багаж хэрэгслээ захиалагч талд нийлүүлэн худалдан авалт хийгээд байна. Зохиомол хээлтүүлгийн иж бүрэн багаж хэрэгсэлтэй болсноор Оросын эдэлба үүлдрийн гүн хөлдөөсөн 20 тун үрээр 10 хонинд зохиомол хээлтүүгийн ажил хийж гүйцэтгэсэн. | 70 |  |
| ***Зорилт 2: Хоршоо нөхөрлөл, малчны бүлэг зэрэг, хөдөлмөрөө хорших санал санаачилгыг дэмжинэ.*** |
| 1 | Аймаг, СумынЗДҮАХ-ийн 2.3.3.3 дахь заалт | Хоршоодыг хөнгөлттэй зээлийн бодлогоор дэмжиж, мэргэжил арга зүйн зөвлөгөө өгөх, ашигтай ажиллах нөхцлийг бүрдүүлэх. | Сумын Засаг даргын Тамгын газар, “ЧИ-ТА” төсөл,“Монголын арьс ширний үйлдвэрлэлийн холбоо”-той хамтран малчид, хоршоологчдод “Малчдын орлогыг нэмэгдүүлэх боломжууд ба мал аж ахуйн түүхий эдийн чанарыг сайжруулах”, “Хоршоо хэрхэн амжилттай ажиллаж орлогоо нэмэгдүүлэх вэ?”, “Сум орон нутгийн тогтвортой хөгжилд хоршоо ямар ач холбогдолтой вэ?”зэрэг сэдвүүдээр сургалт, зөвөлгөөн зохион байгуулж сумын 80 гаруй малчид, хоршоологчид хамрагдсан. Мөн аймгийн “Залуу хоршоологчдын зөвлөгөөн”-д “Хужирт ширээ” хоршооны залуу гишүүдийг хамруулж, мэргэжил арга зүйгээр хангасан.  | 100 |  |
| ***Зорилт 3. Услагаатай тариалан, хөрс хамгаалах, техник технологийн дэвшлийг нэвтрүүлж, хүнсний болон үрийн буудай, төмс хүнсний ногооны дотоодын хэрэгцээг хангах нөхцөлийг бүрдүүлнэ.*** |
| **1** | Сумын ЗДҮАХ-ийн 2.3.5.2.дахь заалт   | Газар тариалангийн салбарт орчин үеийн өндөр хүчин чадалтай техник, технологи нэвтрүүлж, хүнсний ногооны төрөлжсөн зоорь /энгийн болон автомажсан, механикжсан/, өвөл, зуны хүлэмжийн аж ахуйг хөгжүүлэх | Энэ онд “Хужирт Ширээ” хоршооны нарлаг хүлэмжийг засаж сайжруулсан. Зуны хүлэмжийн аж ахуйг нэмэгдүүлэх, тариаланчдыг чадавхижуулах зорилгоор сумын Засаг даргын Тамгын газар, “Бизнесийн шинэ санаа нэвтрүүлэх төв” ТББ-тай хамтран бөөрөнхий сонгины үрслэг бэлтгэх арга технологи, хүлэмжийн аж ахуйн технологийн сургалтуудыг сумын Соёлын төвд зохион байгуулсан. Хүлэмжийн аж ахуй эрхлэгчдээс Ч.Байгальмаа, Н.Ичинхорлоо нар шинээр 32м2 хүлэмж авч тариалалтаа нэмэгдүүлсэн.  | 100 |  |
| 2.4. ХОТ БАЙГУУЛАЛТ, ДЭД БҮТЭЦ, ТЭЭВЭР ЛОЖИСТИК |
| ***Зорилт 1. Орон нутагтаа тав тухтай орчин, нөхцөлд ажиллаж амьдрах нөхцөлийг бүрдүүлнэ.*** |
| 1 | Сумын УХХХөтөлбөр  | Наадмын талбай барих | Аймгийн иргэдийн Төлөөлөгчдийн Хурлаас 2019 оныг “Тохижилт-ногоон байгууламжийг нэмэгдүүлэх жил” болгон зарласантай холбогдуулан суманд үйл ажиллагаа эрхэлж байгаа томоохон аж ахуйн нэгж, байгууллагуудтай “Нийгмийн хариуцлагын гэрээ”-г байгуулсан. Энэхүү гэрээний дагуу “Хан Хужирт” ХХК, “Жем Хужирт” ХХК-иуд өөрсдийн 150 сая төгрөгийн хөрөнгө оруулалтаар шинээр наадмын талбайг барьж дуусган Засаг даргын Тамгын газарт хүлээлгэн өгч ашиглалтанд оруулсан. | 100 |  |
| *2* | Сумын ЗДҮАХ-ийн 4.1.3.3. | 3-р багийн төвийг засварлах | Сумын 2019 оны Орон нутгийн хөгжлийн сангийн хөрөнгөөр бараа, ажил үйлчилгээ худалдан авах ерөнхий төлөвлөгөөнд 3-р багийн төвийг засварлахаар 7 сая төгрөг батлагдаж худалдан авах ажиллагааг “Төрийн болон орон нутгийн өмчийн хөрөнгөөр бараа, ажил үйлчилгээ худалдан авах тухай хууль”-ийн тендер шалгаруулалтын журмын гэрээ шууд байгуулах аргаар зохион байгуулагдан хийгдсэн. Гүйцэтгэгч нь 3-р багийн төвийн дээвэр солих, байшингийн эргэн тойронд 40м-ийн урттай, 80 см-ийн өргөнтэй хаяавч цутгах, 58 метр гадна хайсан хашаа барих, цонхны хамгаалалт солих, 70 м2 тааз, шалны гарниц солих, 148 м2 дотор ханыг будах ажлуудыг гэрэээний хугацаанд бүрэн гүйцэтгэн засварын ажлыг сумын ажлын хэсэгт хүлээлгэн өгсөн.  | 100 |  |
| *3* | Аймгийн ЗДҮАХ-ийн 1.1.2.7 дахь заалт | Сумын цэвэрлэх байгууламжийг барих ажлыг эхлүүлэх | Азийн хөгжлийн банкны хөрөнгө оруулалтаар баригдах сумын ариутгах татуургын систем ба цэвэрлэх байгууламжийн текник эдийн засгийн үндэслэл, ажлын даалгавар, зургийг “Ийзэн интернейшнл” ХХК, “Монхидроконстрашн” ХХК-ниуд хамтран 120.000.000 сая төгрөгөөр хийсэн бөгөөд цэвэрлэх байгууламж барих тендер зарлагдан 2019 оны 12 сарын 02-ны өдөр тендерийг нээсэн бөгөөд одоогоор гүйцэтгэгчийг сонгон шалгаруулах ажил явагдаж байна. | 70 |  |
| *4* | Аймгийн ЗДҮАХ-ийн 2.5-2.12 дахь заалт | Сумын хяналтын камерийн системийг өргөжүүлэх, нэмэгдүүлэх | Орон нутгийн хөгжлийн сангийн 8 сая төгрөгөөр камержуулалтын ажил хийгдсэн. Камержуулалтын ажлыг “Төрийн болон орон нутгийн өмчийн хөрөнгөөр бараа ажил, үйлчилгээ худалдан авах тухай хуулийн дагуу гэрээ шууд байгуулах аргаар зохион байгуулагдаж Нэг чиглэлтэй энгийн 1 ширхэг хяналтын камер, PTZ 360 градус эргэдэг хяналтын камер 2 ширхэг, бусад дагалдах хэрэгсэлүүдийн хамт суурилуулан хяналтын камерын тоог нэмэгдүүлсэн. Сумын хэмжээнд 360 градус эргэдэг камер 4 ширхэг, 1 чиглэлийн энгийн 7 ширхэг камер ажиллаж байна. | 100 |  |
| *5* |  УХХХөтөлбөр | Ногоон байгууламжийн тохижилт хийх | Ногоон байгууламжийн тохижилт хийх ажлын хүрээнд орон нутгийн хөгжлийн сангийн хөрөнгө 13196.4 мян.төгрөгөөр сумын төвийн засмал зам дагуух 5 хэсэг 902.5 м2 талбайн рельефийг тэгшлэн шинээр хашаа, хайс барьсан.  | 100 |  |
| **Зорилт 2. Орон нутгийн чанартай автозам, замын байгууламжийн ашиглалтын хэвийн үйл ажиллагааг хангана.** |
| *1* | АймгийнЗДҮАХ-ийн 2.5.1.4 дахь заалт | Сумын төвийн бетон гүүрийг гүйцээн, гүүрний 2 талын 700м засмал замыг хатуу хучилттай холбох | Улсын төсвийн 850 сая төгрөгийн хөрөнгө оруулалтаар хийгдэх сумын төвийн бетон гүүр барих ажлын гүйцэтгэгчийн сонгон шалгаруулалт 2018 онд явагдаж уг ажлыг “ЗМЗ” ХХК 727 сая төгрөгөөр гүйцэтгэхээр шалгаран үйл ажиллагаа 2018 оны 9 дүгээр 17-ны өдөр эхэлж 11 дүгээр сарын 17-ны өдрийн байдлаар 67 хувийн гүйцэтгэлтэйгээр ажил түр зогсон 2019 оны 5 дугаар сараас эхлэн үргэлжлэн хийгдэж бетон гүүр, гүүрний 2 талын 700 м засмал замын ажил хийгдэж дуусаад 2019 оны 9 дүгээр сарын 21-ний өдөр гүүрний нээлт болж улсын комисс хүлээн авсан.  |  100 |  |
| 2 | ЗДҮАХ-ийн 2.4.1.2 дахь заалт |  Гэр хорооллуудын дунд үүссэн гуу жалга замыг засварлах | Гэр хорооллуудын гудамжинд үүссэн гуу жалга, замыг иргэд өөрсдийн санаачлагаар болон орон нутгийн хөгжлийн сангийн сумын төвийн гуу жалга, зам засварын ажлыг гүйцэтгэхэд 4,5 дугаар багийн гэр хорооллын гуу жалга үүссэн гудамжны гуу жалга, замыг засварласан.  | 70 |  |
| 4 | Сумын ЗДҮАХ-ийн 2.5.1.2.дахь заалт | Сумын төвийн гуу жалга зам засвар | 2019 оны Худалдан авах ажиллагааны ерөнхий төлөвлөгөөнд сумын төвийн гуу, жалгыг янзалж, засварлах ажлыг орон нутгийн хөгжлийн сангийн 4.0 сая төгрөгөөр хийж гүйцэтгэсэн. Нийт 700м замыг шороо зөөн тэгшилж засварласан.  | 70 |  |
| 5 | Сумын ЗДҮАХ-ийн 2.5.1.2.дахь заалт | Ковш автомеханизм худалдан авах | Орон нутгийн хөгжлийн сангийн хөрөнгөөр бараа, ажил үйлчилгээ худалдан авах ерөнхий төлөвлөгөөнд ковш машин худалдан авахаар 75 сая төгрөг батлагдсан. Сумын Засаг даргын 2019 оны А/50 дугаар захирамжаар “Дугуйт ачигч ковш” худалдан авах ажлыг зохион байгуулах үнэлгээний хороо байгуулагдан тендерийг нээлттэй тендер шалгаруулалтын журмаар цахим хэлбэрээр зарлан зохион байгуулсан боловч шаардлагад нийцсэн нэг ч тендер ирээгүй тул “Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хууль”-ийн дагуу шууд гэрээг ”MОНГЕО САПЛАЙ” ХХК-тай 74.9 сая төгрөгөөр байгуулан ковш худалдан авсан. | 100 |  |
|  **Салбарын дундаж** | **93.3** |  |
| **ГУРАВ. НИЙГМИЙН ХӨГЖЛИЙН БОДЛОГО****Эрүүл мэнд, боловсрол, соёл, урлагийн ёс зүйт үйлчилгээг чухалчилж, хөдөлмөр эрхлэлтийг нэмэгдүүлэх нөхцөлийг бүрдүүлэн, нийгмийн хамгааллыг зорилтот бүлгүүдэд чиглүүлж, гэр бүлийг дэмжсэн бодлого, үйл ажиллагааг хэрэгжүүлнэ.** |
| 3.1. ЭРҮҮЛ МЭНД |
| ***Зорилт 1. Нийгмийн эрүүл мэндийн тусламж үйлчилгээний чанар хүртээмж, салбар дундын хамтын ажиллагааны үр дүнг дээшлүүлэн эрүүл мэндийн урьдчилан сэргийлэх, эрт илрүүлгийн үзлэгийн хөдөө орон нутагт зохион байгуулж,эрүүл мэндийн салбарын нэгдмэл удирдлагыг хангаж, орчин үеийн оношилгоо, эмчилгээний тоног төхөөрөмжөөр бүрэн хангана****.* |
| 1 | АймгийнЗДҮАХ-ийн 3.1.2. дэх заалт | Халдвартын бус өвчлөлийн эрсдэлт хүчин зүйл/таргалалт, архидалт, тамхидалт/-ийг бууруулах үндэсний болон аймгийн дэд хөтөлбөрүүдийн хэрэгжилтийг эрчимжүүлэх,үр дүнг тооцох | Энэ онд халдварт бус өвчнөөс сэргийлэх үндэсний хөтөлбөрийн зорилтыг хэрэгжүүлэх, хүн амд эрүүл зан үйл төлөвшүүлэх зорилгоор олон нийт, хүн амд чиглэсэн сургалт, сурталчилгааг сар тутам зохион байгуулан нийт 179 иргэнийг хамруулсан. ЕБС, СӨББ-д сурч хүмүүжиж байгаа хүүхдүүдийн эцэг, эх, сурагчдад “Архи тамхины хор нөлөө”, “Эрүүл зөв хооллолт ба таргалалтаас сэргийлэх нь” зэрэг сургалт, сурталчилгааг 5 удаа зохион байгуулж нийт 237 сурагч, 250 эцэг эхийг хамруулан мэдлэг олгосон. Үүний үр дүнд архи тамхины хор нөлөөний талаарх мэдлэгтэй өсвөр үеийнхний эзлэх хувь 28 хувиар, халдварт бус өвчнөөс сэргийлэхийн тулд хүүхдэдээ бага наснаас нь эрүүл зан үйлийг хэвшүүлэхийн ач холбогдлын талаар мэдлэгтэй эцэг эхийн тоо өссөн байна.  | 100 |  |
| 2 | Халдварт өвчин, ялангуяа сүрьеэ, бэлгийн замаар дамжих халдварт /БЗДХ/ХДХВ/ДОХ/ өвчнөөс урьдчилан сэргийлэх цогц арга хэмжээг авах замаар өвчлөлийг бууруулах | БЗДХ-ууд, түүний дагуулж болох эрсдэл, халдвараас сэргийлэх мэдлэг олгох сургалтыг ахлах ангийн 216 охид, хөвгүүдийг хамруулан зохион байгуулж мэдлэг олгосон. Мөн өсвөр үеийнхэн болон залууст бэлгийн замаар дамжих халдварт өвчнөөс урьдчилан сэргийлэх тусламж үзүүлэх өсвөр үеийн кабенитийг ажиллуулж байна. Тус кабенитаар энэ онд өсвөр үеийнхэн болон бэлгийн замын халдварын эрсдэлт бүлгийн залууст оношлогоо, эмчилгээ хийх, ганцаарчлан болон бүлгээр зөвлөгөө өгөх тусламжийг нийт 22 хүүхэд, залуучуудад үзүүлсэн. Өсвөр үеийн охид хөвгүүдийг урьдчилан сэргийлэх үзлэг шинжилгээнд хамруулах ажлын хүрээнд нийт 511 хүүхдийг хамруулсан. Үүнээс БЗДХ-тай 2 хүүхэд илэрснийг эмчлэн эрүүлжүүлсэн. Байгууллага, аж ахуйн нэгжийн нийт 56 ажилтан, албан хаагчдад сургалт сурталчилгаа хийсэн. | 100 |  |
| 3 | Сумын ЗДҮАХ-ийн 3.1.3.2. | Эмч эмнэлгийн ажилчдын ажиллах нөхцөл бололцоог сайжруулах, шаардлагатай тоног төхөөрөмжөөр хангах ажлыг гадаад дотоодын төсөл хөтөлбөрийн байгууллагад хандан шийдвэрлүүлэх | Улсын Их хурлын гишүүн Я.Содбаатар хөдөөгийн багийн эмч нарыг унаажуулах үүднээс 4ш мотоцикль, Их аварга Д.Давгадорж Land-80 авто машин өгсөн. | 100   |  |
| 4 | **Аймгийн ЗДҮАХ-ийн 3.1.3.3 дахь заалт** | Суманд рентгений принтер авах | Рентген принтертэй болох санхүүгийн асуулыг шийдвэрлүүлхээр ЭМГ болон АЗДТГ-т хүсэлт хүргүүлсэн.  |  40 |  |
| 5 | **Аймгийн ЗДҮАХ-ийн 3.1.3 дахь заалт** | Сумын эмч нарын нийгмийн асуудлыг шийдвэрлэхэд орон нутгаас бодлогоор дэмжих | Эрүүл мэндийн төвийн эрхлэгч эмчийн байрны түрээсийн төлбөрийн 50 хувийг Засаг даргын нөөц сангаас гаргаж байгаа. Мөн 3 эмчийн байрны асуудлыг шийдсэн. | 100 |  |
| 6 | **Сумын ЗДҮАХ-ийн 3.1.2.1.заалт** | Эмнэлэгийн анхан шатны болон яаралтай тусламж үйлчилгээний хүртээмж чанарыг сайжруулах,нарийн мэргэжлийн эмчийн үзлэгийг тогтмол хийх | Хүлээн авах яаралтай тусламжийн бэлэн байдлыг цаг алдалгүй үзүүлж эм тариа, ороох боох материал, багаж тоног төхөөрөмж болон шаардлагатай аппаратуудыг байнга бэлэн байлган ажиллаж байна. Нарийн мэргэжлийн эмч нар анхан шатны тусламж үйлчилгээг цаг алдалгүй үзүүлж байна.  |  70 |  |
| 7 | **Сумын ЗДҮАХ-ийн 3.1.2.1.заалт** | Цэргийн насны залуучуудын эрүүл мэндийн урьдчилсан үзлэгийг тогтмол хийх | Цэргийн насны залуучуудын судалгааг баг тус бүрээр нарийвчлан гаргахад 1-р багийн 47, 2-р багийн 69, 3-р багийн 39, 4-р багийн 69, 5-р багийн 71, 6-р багийн 54 нийт 350 хүнийг бүртгэлд авсан. Судалгаанд хамрагдсан иргэдээс 210 хүн буюу 60%-ийн эрүүл мэндийн урьдчилан сэргийлэх үзлэг шинжилгээнд хамруулснаас 136 хүн эрхтэн тогтолцооны эмгэгтэй илэрлээ. Эрхтэн тогтолцооны эмгэгтэй залуусаас гэмтлийн дараах үлдэцтэй 32 хүнийг нөхөн сэргээх эмчилгээнд хамруулсан ба арьс харшлын эмгэгтэй 12, амьсгалын замын эмгэгтэй 6, дунд чихний үрэвсэлтэй 33, зүрх судасны эмгэгтэй 12, хоол боловсруулах өвчний эмгэгтэй 10, мэдрэлийн эмгэгтэй 10 хүнийг тус тус эмчилгээнд хамруулан эмчлэн эрүүлжүүлсэн ба эрүүлжилт 51,5 хувь байна.Цэргийн насны залуусын бие бялдрын хөгжлийг дэмжих чийрэгжүүлэх зорилгоор тэдний дунд 3 удаагийн биеийн тамирын тэмцээн уралдаан зохион байгуулан эрүүл мэндийн сургалт сурталчилгааг “Бэлгийн замын халдвараас сэргийлэх”, “Осол гэмтлээс сэргийлэх мэдлэг олгох”, “Зохистой хооллолт”, “Сүрье өвчин түүний халдвараас сэргийлэх” сэдвүүдээр тус тус зохион байгуулсан. | 100 |  |
| **3.2. БОЛОВСРОЛ** |
| ***Зорилт 1. Боловсролын чанар, хүртээмжийг нэмэгдүүлж, суралцагчдын авьяас, ур чадварыг хөгжүүлэн, үндэсний өв уламжлал, зан заншил, эх оронч сэтгэлгээ, амьдрах ухаанд бие даан суралцах хүүхдэд ээлтэй орчин нөхцөл нөхцөлийг бүрдүүлнэ.*** |
| 1 | АймгийнЗДҮАХ-ийн 3.2.5.4 дэх заалт | Хүүхдийн хөгжил, оролцоо, эрхийг хангах, сургууль, эцэг эх, олон нийтийн хамтын ажиллагааг сайжруулах, ХӨУБайгууллагыг чадавхжуулах  | Хүүхдийн өөрөө удирдах байгууллагын үйл ажиллагааг идэвхижүүлэх зорилгоор Ерөнхийн боловсролын сургуулийн 11 Хүүхдийн өөрөө удирдах байгууллагын тэргүүлэгч нарыг хүлээн авч уулзан тэдгээрийн санал бодлыг сонсон цаашид хийх үйл ажиллагааны төлөвлөгөөг боловсруулан хамтран ажиллаж байна. Хүүхдийн өөрөө удирдах байгууллага, клубүүдийн дунд шилдэг клуб шалгаруулах уралдаан зарлаж “Ёс зүйн” клуб шалгарсан бөгөөд Олон улсын хүүхдийн эрхийг хамгаалах өдөр, хүүхдийн баяраар шилжэн явах цом, өргөмжлөл, медаль, бэлэг дурсгалын зүйл гардуулан урамшуулсан. |  100 |  |
| 2 | АймгийнЗДҮАХ-ийн 3.2.7.3 дахь заалт | Хөгжлийн бэрхшээлтэй хүүхдүүдийн сурах орчинг сайжруулах, сурах бичиг, сургалтын хэрэглэгдэхүүн, техник хэрэгслийн хангамжийг нэмэгдүүлэх | БСУГ-аас ирүүлсэн хөгжлийн бэрхшээлтэй ганцаарчилсан сургалтанд хамрагдах шаардлагатай сурагчдын судалгааг гарган хүргүүлж сургалтын ном материал хэрэглэгдэхүүн авах чиглэлийн дагуу судалгааг гарган хүргүүлээд байна. | 40 |  |
| ***3*** | Сумын ЗДҮАХ-ийн 3.2.8.1 дэх заалт | Ерөнхий боловсролын сургуулийн анги танхимд уян камер,телевизортой болох |  2019 оны орон нутгийн хөгжлийн сангийн хөрөнгөөр хийгдэх төсөл, арга хэмжээний төлөвлөгөөнд 18.5 сая төгрөгөөр “Ерөнхий боловсролын сургуулийн анги танхимд уян камер, камер, телевизор” худалдан авахаар батлагдсан. Төлөвлөгөөний дагуу “Ерөнхий боловсролын сургуулийн анги танхимд уян камер, камер, телевизор” нийлүүлэх нийлүүлэгчийг сонгон шалгаруулах тендерийг “Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хууль”-ийн харьцуулалтын аргаар зохион байгуулсан. Тендерт 2 компаниас үнийн санал ирснээс “Отгоннинж” ХХК техникийн тодорхойлолт, тендерийн баримт бичгийн шаардлагыг бүрэн хангаж 18.3 сая төгрөгөөр бараа нийлүүлэх гэрээ байгуулан 20 ширхэг камер, 20 ширхэг телевизор, 5 ширхэг уян камерыг Ерөнхий боловсролын сургуульд хүлээлгэн өгсөн.  | 100 |  |
| 4 | Сумын ЗДҮАХ-ийн 3.2.4.1 дэхь заалт | 1-р цэцэрлэгийн гадна талбайн тохижилт хийх | Аймгийн төсвийн 62,9 сая төгрөгийн хөрөнгө оруулалтаар 1 дүгээр Цэцэрлэгийн гадна талбайн тохижилтын ажлын гүйцэтгэгчийн сонгон шалгаруулалт аймгийн Худалдан авах ажиллагааны газарт зарлагдан аймгийн “Гүн чимэгтэй” ХХК хийж гүйцэтгэсэн.. Тохижилтийн ажлаар барилгын дээврийн засвар, барилгын гадна засал, хүнсний агуулах шинээр барих, 12 ш гэрэлтүүлэг хийх, 100 м хашаа шинэчлэх ажлууд бүрэн хийгдсэн. | 100 |  |
| 5 | Сумын ЗДҮАХ-ийн 3.2.4.1 дэхь заалт | 2-р цэцэрлэгийн цонхны дулаалгыг иж бүрэн солих | Аймгийн төсвийн 52 сая төгрөгийн хөрөнгө оруулалтаар Хүүхдийн 2 дугаар Цэцэрлэгийн барилгын засварын ажлыг “Хүүшийн гэгээ” ХХК гэрээний дагуу гүйцэтгэсэн. Цэцэрлэгийн барилгын гадна талын дулаалга, будаг өнгөлгөө, 28 цонхны резин солих, цонхны тавцангийн усны хаялага, дээврийн усны хаялага, хагархай цонх шинэчлэх, цонхны хагарсан чулуун тавцан солих, үүдний 2 шанааг боржин чулуугаар солих, гал тогооны агааржуулалт хийх зэрэг ажлууд хийгдсэн.  | 100 |  |
| 6 | Аймгийн ЗДҮАХ-ийн 3.2.1.2 дахь заалт | Сумын 5-р багт 75 хүүхдийн цэцэрлэгийн барилга барих | Улсын төсвийн 733 сая төгрөгийн санхүүжилтээр 75 хүүхдийн цэцэрлэгийн барилгын ажлыг “Юу Зэт Эрдэнэ” ХХК 2019 оны 5 дугаар сарын 16-ны өдрөөс эхлэн гүйцэтгэж 2019 оны 11 сарын 12 өдөр улсын комисс хүлээн авлаа.Энэхүү цэцэрлэг 2020 оны 01 сарын 01-ны өдрөөс үйл ажиллагаагаа явуулна. | 100 |  |
| **3.3. СОЁЛ, УРЛАГ, СПОРТ** |
| ***Зорилт 1. Соёлын байгууллагуудын мэргэжлийн боловсон хүчнийг нэмэгдүүлж, гадаад харилцааг өргөжүүлэн, соёл, урлагийн үйлчилгээг аялал жуулчлалтай холбон сурталчилж, нийтийн биеийн тамирыг хөгжүүлнэ.*** |
| 1 | Сумын ЗДҮАХ-ийн 3.3.1.4 дэх заалт | Сумын соёлын өдрүүдийг зохион байгуулах |  Сумын Соёлын төвд 2019 онд “Эх орон танаа” концерт, баярын үдэшлэг , УИХ-ын гишүүн Я.Содбаатар ард иргэдтэй хийсэн уулзалт , МУСТА Бадамсамбуу, шүлэгч Зургаанжин нартай хамтарсан “Хужирт нутаг” концерт, Өвөрхангай аймгийн Цагдаагийн байгууллагын 80 жилийн ойн цагдаагийн ажилтнуудын “Мөрдэст аялгуу” тоглолт, Хархорин сумын Орхон сургуулийн сурагч М.Цэндмаагийн “Сурагчийн уянга 2” тайлан тоглолт, Хужирт нутгийн унаган охин яруу найрагч А.Сувд-Эрдэнийн “Нэг үнсэлтийн хариу” номын баяр, МУГЖ Ганзориг, МУГЖ Бүрнээбаяр, МУСТА Мөнхбат нарын тоглолт, Хужирт нутгийн дуучин Г.Машбат, МУГЖ Батсүх нарын аялан тоглолт, МУГЖ Чулуунхүү, МУГЖ Жарантав нарын тоглолт, “Хөгжилтэй өдөр” дуун цэнгүүн, Олон улсын хүүхдийн дууны уралдааны Тэргүүн байрын шагналт Пүрэвдоржийн тоглолт, уран нугаралт циркийн үзүүлбэр / бага, дунд, ахлах ангийнханд/, “Авьяаслаг Монголчууд” шоуны оролцогч Ганбүргэдийн тоглолт, МУСТА Чулуунчимэгийн аялан тоглолт, МУСТА Бурмаагийн аялан тоглолт, “Өнөд дуурсагдах өргөө” 1 дүгээр цэцэрлэгийн тайлан тоглолт , 2-р цэцэрлэгийн хүүхдүүдийн тайлан тоглолт , Улсын дуурь бүжгийн эрдмийн театрийн дуучдын гала тоглолт, Хүүхдийн эрхийг хамгаалах өдрийн гадаад талбайн арга хэмжээ, “Хүүхдийнхээ төлөө за гэж хэлцгээе” дугуйлангийн хүүхдүүдийн тайлан тоглолт, БНХАУ-ын соёлын өдрүүд, УДБЭТ- ын жүжигчдийн гала тоглолт, Наадмын арга хэмжээ, “Шунхлайн үр сад” хамтлагийн тайлан тоглолт, “Эсгийний баяр”, адууны ёндоотой сугалаа, Хужирт рашаан сувилалын 80 жил, хүүхдийн 1-р цэцэрлэгийн 60 жилийн ойн хурал, тоглолтууд, 3 түмэн адууны баяр, УИХ-ын гишүүн Я.Содбаатарын иргэдтэй хийсэн уудзалт, багуудын өдөрлөгүүдийг амжилттай зохион байгууллаа. “Тохижилт ногоон байгууламжийг нэмэгдүүлэх “ зорилтот жилийн үйл ажиллагааны нээлтийн үйл ажиллагаа, “Одонтой ээжүүд”, “Дархан бэр” -ийн хүндэтгэлийн үйл ажиллагаа, “Надаар тоглосон хайр” кино, “Шилжилт 2” кино 2 удаа, 100 залуу малчдын сургалт, уулзалт, Манлайлагч эмэгтэй, “Алтан нутгийн бэр”, Дуучин Түдэвдоржийн “Чамайг тойрон эргэлдэнэ” аялан тоглолт, Манлай 9 ээжийн алдаршуулах үйл ажиллагаа, Орчлонгийн сайхан хүүхнүүд үдэшлэг, 1-р Цэцэрлэгийн хамтарсан “Ахмадаасаа суралцъя” дуун цэнгүүн, Сувилагчдын баяр, ЭМТ-ийн нээлттэй хаалганы өдөрлөг,албан байгууллагуудын дунд караоке тэмцээн, Орхоны хөндийн байгалийн цогцолбор газрын нээлттэй хаалганы өдөрлөг /сургалт/, Аймгийн ГХУСАЗЗөвлөл, Хужирт сумын ГХУСАЗСЗөвлөл болон аймгийн архив, Хархорин суман дахь шүүх, прокурорын газрын нээлттэй хаалганы өдөрлөг, 1-р цэцэрлэгтэй хамтран “Дээлтэй Монгол” үйл ажиллагаа, “Бөөрөнхий сонгино хэрхэн тариалах вэ?” сургалт, “Нийтийн эзэмшлийн талбайд мод тарих аргачлал” сургалт, Хөдөлмөр, халамж үйлчилгээний газар, Мэргэжил үйлдвэрлэлийн төвөөс хамтран зохион байгуулсан Тогоочийн мэргэжил олгох сургалт, Гано эксель компаний эрүүл мэндийн сургалт, Хангай бүсийн 200 багшийн зөвлөгөөн, Өв хамгаалагчдын сургалт зөвлөгөөн,Мобиком компаниас зохион байгуулсан үйл ажиллагаанууд явагдсан.  | 70 |  |
| 2 | АймгийнЗДҮАХ-ийн 3.3.2.1 дэхь заалт | Орон нутаг судлах танхимын үйл ажиллагааг жигдрүүлж иргэд, хүүхэд, залуучуудад сурталчилах, үзмэрийн тоог нэмэгдүүлэх үйл ажиллагааг зохион байгуулах | Орон нутаг судлах танхимын улсын тооллогыг БСУГ, аймгийн музейтэй хамтран зохион байгуулж, нийт 21 үзмэрийг улсын нэгдсэн бүртгэлд бүртгүүлж коджуулсан. Энэ онд “Баримт бичгийн сийлбэр”, “Шар тосны сав”, “Хот айл” эсгий урлалын бүтээлээр орон нутаг судлах танхимын үзмэрийн тоог нэмэгдүүлсэн. | 100 |  |
| 3 | Сумын ЗДҮАХ-ийн 3.2.5.1. | Сумын нийт албан байгууллага, аж ахуй нэгжүүдийн дунд урлаг спортын уралдаан тэмцээн зохион байгуулж иргэдийн идэвхи оролцоог нэмэгдүүлэх | Ээжтэйгээ хамт” фото зургийн уралдаан, 1-р Цэцэрлэгтэй хамтран ”Дээлтэй Монгол” уралдаан, мөсний баярын “Сайхан Монгол хувцас” хос шалгаруулах уралдаан, Эх орончдын баяраар концерт, караоке, УГЗ Ц.Гайтавын нэрэмжит уран уншлагын 1-р шатны уралдаан, Мөсний баяраар “Сайхан Монгол хувцас”-тай хос шалгаруулах тэмцээн, Караоке тэмцээн, “Ээжтэйгээ хамт” фото зургийн уралдаан зэрэг уралдаануудыг тус тус зохион байгуулсан. ”Эсгийний баяр”-ын үйл ажиллагаагаар Сайхан Монгол хувцастай эрэгтэй, эмэгтэй, хүүхдүүд гэсэн номинацаар, 3 түмэн адууны баяраар сайхан хөхүүр, сайхан айрагтай айл, дэмбээний аварга шалгаруулсан. | 100 |  |
| 4 | Сумын ЗДҮАХ-ийн 3.3.2.1 | Байгууллагуудын дунд нийтийн биеийн тамирын өдөрлөг зохион байгуулах | Суманд 2019 онд зохион байгуулагдах ниитийн биеийн тамирын уралдаан тэмцээний төлөвлөгөөг боловсруулан ажиллаж байна. 2019 оны 12 дугаар сарын байдлаар мөсний баяр 1 удаа, албан байгууллагуудын дундах биеийн тамир спортын тэмцээнийг 9 удаа, үндэсний бөхийн барилдаан 5 удаа, гар бөмбөгийн тэмцээнийг уламжлал болгон туг, цомыг бүх аж ахуйн нэгж, байгууллага, бизнес эрхлэгчидэд аялуулан байнга тогтмол зохион байгуулж хэвшсэн бөгөөд 17 удаагийн тэмцээнийг тус тус зохион байгуулсан. Нийтийн биеийн тамир спортыг хөгжүүлэх зорилгоор спортын төрөл бүрийн дугуйлан секц хичээллэхээс гадна сумын спорт заалыг аж ахуйн нэгж, байгууллага, иргэдэд нээлттэй тогтмол ашиглах боломжийг ханган ажиллаж байна. | 100 |  |
| ***5*** | Сумын УХХХөтөлбөр | Соёлын төвийн үзэгчдийн сандалыг шинэчлэх | Соёлын төвийн сандалыг өөрсдийн нөөц бололцоогоор 3 удаа засварлан одоо 350 хүний суудал байхаас 164 сандал ашиглагдаж байна. Одоогоор сандал авах төсөв хөрөнгө шийдэгдээгүй ба саналыг аймаг, сумын иргэдийн Төлөөлөгчдийн Хуралд санал оруулаад байна. | 40 |  |
| **3.4. ХӨДӨЛМӨР ЭРХЛЭЛТ** |
|  **Хөдөлмөр эрхлэлтийг дэмжих үйл ажиллагааны эх үүсвэрийг нэмэгдүүлэх замаар 400-аас доошгүй ажлын байр бий болгоно.**  |
| ***1*** | Сумын ЗДҮАХ-ийн3.4.1.2 дахь заалт | Хөдөлмөр эрхлэлтийг дэмжих сангийн төсөл хөтөлбөрүүдийн хэрэгжилтийг хангаж, ажилгүй иргэдийг бүртгэж ажилд зуучлах, хөдөлмөрийн үйл ажиллагааг сурталчилж 120-аас доошгүй ажилгүй иргэнийг ажлын байраар хангах | 2019 онд сумын хэмжээнд үйл ажиллагаа явуулж буй бүх ААНэгжүүдээс бий болсон шинэ ажлын байрны дэлгэрэнгүй судалгааг авч дуусгасан ба хөдөлмөр эрхлэлтийн LIMAIS программд бүртгэн оруулж байгаа бөгөөд Ажил олгогч 10 байгууллагаас 130 сул ажлын байрны улирлын болон байнгын ажилтны захилга авч Е-биржд байршуулсан. Ажилгүй 38 иргэнийг бүртгэсэн. Энэ онд нийт байнгын ажлын байранд 76 иргэн, түр ажлын байранд 45 иргэн ажлын байртай болсон.  Оны эхнээс нийт зуучлалаар 95 иргэн, Шинэ ажлын байранд 85 иргэн ажлын байртай болсон.  | 100 |  |
| ***2*** | Сумын ЗДҮАХ-ийн 3.4.2.1 дэх заалт | Ажил олгогчийн захиалгад тулгуурлан чадамжид суурилсан сургалтын хөтөлбөрөөр мэргэжлийн өндөр ур чадвар, хөдөлмөрийн соёл, төлөвшил бүхий мэргэжилтэй ажилтанг бэлтгэх | 2019 оны 4 дүгээр сард Мэргэжил сургалт үйлдвэрлэлийн төв, аймгийн Хөдөлмөр, Халамж үйлчилгээний газартай хамтран Тогоочийн үнэмлэх олгох 21 хоногийн сургалтанд 20 иргэнийг хамруулсан ба 70 хувь нь ажлын байраар хангагдсан.Мөн 2019 оны 5 дугаар сард Мэргэжил сургалт үйлдвэрлэлийн төвтэй хамтран хөгжлийн бэрхшээлтэй 20 иргэнийг “Хөдөлмөр эрхэлж өөрсдийн амьдралаа дээшлүүлэх чадвар эзэмшүүлэх” сургалтанд хамруулан сертифкат олгосон.  | 100 |  |
| ***3*** | Сумын ЗДҮАХ-ийн 3.4.2.2. | Нийтийг хамарсан ажил зохион байгуулж түр ажлын байраар 40-аас доошгүй иргэдийг хамруулах. | Орон нутаг хөгжлийн сангийн хөрөнгө оруулалтаар хийгдэх нийтийн эзэмшлийн талбайн хашаажуулах ногоон байгууламжийн хашаа хайсыг барих ажлыг нийтийг хамарсан ажлын 2,8 сая төгрөгний төсөвт өртөгтэйгөөр 9 иргэнээр гүйцэтгүүлсэн. Мөн 3 удаагийн нийтийг хамарсан ажлаар 96 хүнийг ажиллуулсан. | 100 |  |
| ***4*** | Сумын ЗДҮАХ-ийн 3.4.1.2 дэхь заалт | Сум хөгжүүлэх сангийн зээлийн эргэн төлөлтөнд тавих хяналтыг сайжруулж хугацаа хэтэрсэн зээлүүдийг барагдуулах арга хэмжээ авах | Сум хөгжүүлэх сангийн зээлийн эргэн төлөлтөнд хяналт тавих хяналтын зөвлөлтэй хамтран 2011-2016 онд хөнгөлөлттэй зээлд хамрагдаж зээлийн гэрээ дууссан 35 иргэний зээлийг төлүүлэх ажлыг зохион байгуулан ажилласнаар 74.0 сая төгрөгийг тус сангийн дансанд төвлөрүүлсэн. Мөн зээлийн хугацаа хэтэрсэн 6 иргэнийг Хархорин сум дахь Сум дундын шүүхийн эвлэрүүлэн зуучлалд хүсэлт гаргаж зээлдэгчидтэй 3 сарын хугацаатай эвлэрлийн гэрээг байгуулсан. Үүний дагуу 6 иргэнээс нийт 19.053.270 төгрөгийн эргэн төлөлт төвлөрөхөөс одоогийн байдлаар 9.908.750 төгрөг төвлөрсөн байна. Гэрээний хугацаа дуусгавар болоход зээлээ төлөөгүй иргэдийн материалыг шүүхэд өгнө. | 100 |  |
| **3.5. ХҮҮХЭД, ЗАЛУУЧУУД, ГЭР БҮЛ** |
| **Зорилт 1. Хүүхдийн хүмүүжил төвөлшилд анхаарч, авьяас чадварыг нээн хөгжүүлэх, чөлөөт цагийг зөв боловсон өнгөрүүлэх орчин нөхцөлийг сайжруулна.** |
| 1 | Сумын ЗДҮАХ-ийн 3.2.5.1 дэх заалт | Сумын залуучуудын холбооны үйл ажиллагааг идэвхижүүлж залуучуудын чуулган зохин байгуулах | Сумын Засаг даргын 2019 оны А/34 дүгээр захирамжаар “Залуучуудын хөгжлийн сумын салбар зөвлөл”-ийг шинэчлэн байгуулагдсан. Тус зөвлөл 3 дугаар сарын 25-ны өдөр хуралдаж, салбар зөвлөлийн дүрэмтэй танилцан, 2019 оны ажлын төлөвлөгөөг боловсруулан ажиллаж байна. 2019 оны 5 сарын 14-ний өдөр “Олон улсын гэр бүлийн өдөр”-ийг тохиолдуулан сумын Засаг даргын Тамгын газар, аймгийн Гэр бүл, Хүүхэд , Залуучуудын хөгжлийн газар, сумын Эрүүл мэндийн төв, Соёлын төвтэй хамтран “Залуу гэр бүлийн чуулга уулзалт”-ыг зохион байгуулсан. Чуулга уулзалтанд залуу гэр бүлийн төлөөлөл болж 80 залуу гэр бүл оролцсон бөгөөд “Тогтвортой гэр бүл- Улсын үндэс”, “Гэр бүлийн үнэ цэнэ” сэдвээр илтгэл болон Залуучуудын хөгжлийг дэмжих хуулийн танилцуулах шторк үзүүлж, гарын авлага тараасан. Мөн залуучуудын дунд эрүүл мэндийн анхан шатны үзлэг явуулж, соёл урлагийн тоглолт, хөгжөөнт тэмцээн уралдааныг зохион байгуулсан. | 100 |  |
| 2 | Сумын ЗДҮАХ-ийн 3.5.1.2 дэх заалт | Хүүхэд өсвөр үеийнхний эрэлт хэрэгцээнд нийцсэн төрөл бүрийн дугуйлан секц хичээллэх, хүмүүжил төлөвшлийн чиглэлээр сургалт мэдээллийн олон талт ажиллагаа явуулах | Ерөнхий боловсролын сургууль дээр хүүхэд, сурагчдын эрэлт хэрэгцээнд нийцсэн 5 секц дугуйлан хичээллэж үйл ажиллагаа тогтмол явуулж байна. Үүнд: Үндэсний бөх, чөлөөт бөхийн секц, сагсан бөмбөг, гар бөмбөг, шатрын дугуйлан хичээллэн нийт 75 хүүхэд хамрагдан амжилттай суралцаж байна. Ерөнхий боловсролын сургуулийн 1, 2 дугаар дотуур байранд амьдарч сурч хүмүүжиж байгаа хүүхдүүдийн дунд сургалт, мэдээллийн дараах үйл ажиллагааг зохион байгуулсан. Хүүхдүүдийг цахим мэдээллийн сөрөг нөлөөллөөс урьдчилан сэргийлэх, цахим тоглоомын донтолт, цахим орчны зохистой хэрэглээний талаарх агуулга бүхий “Цахим орчин-Зөв хэрэглээ” сэдэвт сургалт, хүүхдүүдийн хамгаалагдах эрхийг хангах зорилгоор “Хүүхдийн эрх, журамт үүрэг” зэрэг сургалтуудыг тус тус зохион байгуулсан.  Мөн ерөнхий боловсролын сургуулийн 8-11 дүгээр ангийн эмэгтэй сурагчдын дунд “Өсвөр үеийн охид-Бидний дуу хоолой” сэдэвт арга хэмжээг зохион байгуулсан. Тус арга хэмжээгээр тэдэнд тулгарч буй асуудлын талаар нээлттэй хэлэлцүүлэг, “Охидын эрүүл мэнд”, “Үе тэнгийн дарамт шахалт”, “Цахим” гэмт хэрэг, “Хүн худалдаалах” зэрэг гэмт хэрэг, зөрчлөөс урьдчилан сэргийлэх, учирч болзошгүй хор уршгийн талаар сургалт зохион байгуулсан. Сургалтанд нийт 45 эмэгтэй сурагчид хамрагдсан. | 100 |  |
| 3 | Сумын ЗДҮАХ-ийн 3.5.1.2 дэх заалт | Зорилтот бүлгийн сургуулийн насны хүүхдүүдийн дунд судалгаа хийж сурах нөхцөл болоцоог сайжруулахад төр, хувийн хэвшил ААНэгж байгууллагууд хамтран ажиллах |  Сумын хөгжлийн бэрхшээлтэй 0-17 насны хүүхдүүдийн дунд судалгаа явуулж мэдээллийн нэгдсэн сантай болсон. Сумын хэмжээнд хөгжлийн бэрхшээлтэй 21 хүүхэд байгаа бөгөөд төрөлхийн хөгжлийн бэрхшээлтэй 18, олдмол хөгжлийн бэрхшээлтэй 3 хүүхэд байна. Олон улсын хүүхдийн эрхийг хамгаалах өдөр, хүүхдийн баярыг тохиолдуулан Хужирт суманд үйл ажиллагаа явуулж байгаа “Ананд Хужирт” рашаан сувилал, “Элма Хужирт” рашаан сувилал, Хужирт рашаан сувилалуудтай хамтран зорилтот бүлгийн 30 хүүхдүүдэд 225.0 мянган төгрөгийн бэлэг гардуулсан. | 100 |  |
| **3.6. НИЙГМИЙН ХАМГААЛАЛ** |
| **Нийгмийн дэмжлэг тусламж зайлшгүй шаардлагатай зорилтот өрх, иргэний амьжиргаанд дэмжлэг үзүүлж, нийгмийн харилцаанд идэвхтэй оролцох нөхцөлийг бүрдүүлнэ.**  |
| 1 | АймгийнЗДҮАХ-ийн 3.6.1.1. дэх заалт | Ахмад настануудын амьдралын нөхцөл байдлыг судлан хэрэгцээт үйлчилгээг тодорхойлох, үр дүнд чиглэсэн арга хэмжээнүүдийг авч хэрэгжүүлэх | Цагаан сарын баяраар сумын харъяалалгүй 579 ахмад настанд хүндэтгэл үзүүлэхэд 5790,0 мян төгрөг. 65-69 настай 138 ахмад настанд 13800,0, мян төгрөг, 70-79 настай 168 ахмад настанд 26880,0 мян төгрөг, 80-89 настай 76 ахмад настанд 22500,0 мян төгрөг, 90 дээш настай 9 ахмад настанд 4500,0 мян төгрөгийн насны хишиг олгосон. Тэжээн тэтгэх хүүхэдгүй, тэжээн тэтгэгч нь дэмжлэг туслалцаа үзүүлэх боломжгүй нь тогтоогдсон 25 ахмад настанд 3500,0 мян төгрөгний түлшний хөнгөлөлт, эмчилгээ сувилгаа зайлшгүй шаардлагатай 140 ахмад настанд 29458,5 мян төгрөгийн рашаан сувилалын хөнгөлөлт, амралт сувилалд амарч сувилуулсан 101 ахмад настанд 15400,0 мян төгрөгийн хөнгөлөлт, 46 ахмад настанд 4742,5 мян төгрөгийн протезийн хөнгөлөлт, 3 ахмад настанд 460,0 мян төгрөгийн тусгай хэрэгсэлийн хөнгөлөлт тус тус олгогдсон. Алдар цолтой 2 ахмад настанд 3150,0 мян төгрөгний нэмэгдэл, алдар цолтой 1 ахмад настанд дотоодын рашаан сувилалд амарсны эрхийн бичгийн үнэ 450,0 мян төгрөг, алдар цолтой 2 ахмад настанд түлш худалдан авахад 560,0 мян төгрөгний хөнгөлөлт тус тус олгосон. | **100** |  |
| 2 | АймгийнЗДҮАХ-ийн 3.6.1.4. дэх заалт | Хөгжлийн бэрхшээлтэй хүүхдүүдийн хөгжлийн бэрхшээлийг тогтоож, хүүхэд бүрт хувийн хэрэг нээж, мэдээллийн нэгдсэн сан бүрдүүлэх | Хөгжлийн бэрхшээлтэй 25 хүүхдээс шинээр 5 хүүхдийн хөгжлийн бэрхшээлийг тогтоож, хүүхэд бүрт хувийн хэрэг нээж, байнгын асаргаа шаардлагатай 16 хүртлэх насны 25 хүүхдэд 32886,0 мян төгрөгний амьжиргааг дэмжих мөнгөн тэтгэмж, байнгын асаргаа шаардлагатай Хөгжлийн бэрхшээлтэй хүүхдээ асарч байгаа 24 иргэнд 14364, 0 мян төгрөгний асаргааны тэтгэмж, байнгын асаргаа шаардлагатай 16 хүртлэх насны Хөгжлийн бэрхшээлтэй 24 хүүхдэд 3360,0 мян төгрөгний түлшний хөнгөлөлт, тусгай сургуульд сурч байгаа Хөгжлийн бэрхшээлтэй 1 хүүхдэд унааны зардал 200,0 мян төгрөг, Хөгжлийн бэрхшээлтэй 2 хүүхдэд 470,0 мян төгрөгний тусгай хэрэгсэлийн хөнгөлөлт, дотоодын рашаан сувилалд амарч сувилуулсан ХБ 4 хүүхдэд 1000,0 мян төгрөгний сувилалын хөнгөлөлт олгосон. Мөн асран хамгаалагч 4 иргэнд 880,0 мян төгрөгний рашаан сувилалын хөнгөлөлт олгогдсон. | 100 |  |
| 3 | Сумын ЗДҮАХ-ийн 3.6.2.1 дэх заалт | Малчид, хувиараа хөдөлмөр эрхлэгчдийн нийгмийн даатгалд хамрагдалтыг нэмэгдүүлэхэд чиглэсэн сургалт, сурталчилгааг эрчимжүүлж, нийгмийн баталгааг нь хангах | 2019 онд малчид хувиараа хөдөлмөр эрхлэгчдийг нийгмийн даатгалд хамруулах, нийгмийн баталгааг хангах зорилгоор оны эхнээс 6 багийн багийн Иргэдийн Нийтийн Хурлуудаар нийгмийн даатгалын сайн дурын даатгалын ач холбогдолын талаар малчин даатгуулагч, хувиараа хөдөлмөр эрхлэгч нарт мэдээлэл зөвлөгөө өгч ажилласнаар шинээр 68 залуу малчин даатгуулагч даатгалд хамрагдаж сумын хэмжээнд нийт 372 малчин даатгуулагч ,мөн шинээр 15 хувиараа хөдөлмөр эрхлэгч даатгуулж нийт 156 хувиараа хөдөлмөр эрхлэгч нийгмийн даатгалд тус тус хамрагдаж байна.Суманд үйл ажиллагаа явуулж байгаа амралт сувилалын газруудад малчин даатгуулагчдыг холбон өгснөөр малчид гэрээгээр мал махаа зах зээлийн үнэ ханшаар худалдаж нийгмийн даатгалын шимтгэлээ төлөх боломж бололцоог нээсэн.  Хөдөлмөр, нийгмийн хамгааллын яам, Европын холбооны санхүүжилттэй “SECIM” төсөл энэ оноос манай суманд хэрэгжиж эхлээд байна. Энэхүү төсөл нь малчдын нийгмийн баталгааг хангах өөрөөр хэлбэл малчдын нийгмийн даатгалд хамрагдах нөхцөл бололцоог нь бүрдүүлж өгөх зорилготой юм. Нийгмийн даатгалын тасгаас даатгуулагчийн ажилласан жилийг тогтоох, нийгмийн даатгалын сайн дурын даатгалд хамруулах зорилгоор сумын төвд 2 удаагийн нээлттэй хаалганы өдөрлөг, хөдөөгийн 4 багт 2 удаа, малчны хотонд 2 удаа тус тус өдөрлөг зохион байгуулсны зэрэгцээ “Даатгуулагч таньд Зөвлөн туслая” үйлчилгээг аж ахуй нэгж, байгууллага болон малчин даатгуулагч, хувиараа хөдөлмөр эрхлэгч даатгуулагч нарт хүргэн ажиллаж байна.  | 100 |  |
| 4 | Сумын УХХХөтөлбөр | Ахмад настныг сэргээн засах кабинет ажиллуулах | Эрүүл мэндийн төвд сэргээн засах кабенит ажиллаж энэ онд нийт давхардсан тоогоор 311 ахмад настанд 1541 удаагийн давтамжтай уламжлалт болон физик эмчилгээнд хамрагдсан. | 70 |  |
| 5 | Сумын УХХХөтөлбөр | Хөгжлийн бэрхшээлтэй иргэдэд зориулсан дэд бүтцийг сайжруулах | Энэ онд шинээр “Элма Хужирт” ХХК, “ТӨ-БА-СЭ” ХХК,Хувийн эмийн сан, “Хаан банк”, “Ингүүмэл” хүнсний дэлгүүр, ЗДТГазар хөгжлийн бэрхшээлтэй иргэдэд зориулсан замтай болсон.  | 100 |  |
| **Салбарын дундаж** | 91 |  |
| **ДӨРӨВ. ЗАСАГЛАЛЫН БОДЛОГЫН ЗОРИЛГО, ТЭРГҮҮЛЭХ ЗОРИЛТУУД****Хууль нэг мөр хэрэгждэг, хүн бүрт төрийн үйлчилгээ эрх тэгш, шударга үйлчилдэг, итгэл хүлээсэн хүний эрхийн мэдрэмжтэй, шударга ёсны засаглалыг бэхжүүлэх зарчмыг баримтална.** |
| **4.1. ТӨРИЙН ҮЙЛЧИЛГЭЭ** |
| ***Зорилт 1. Төрийн албан хаагчдын хариуцлагыг нэмэгдүүлж, мэргэжлийн мэдлэг, ур чадварын хувьд шаардлага хангахгүй хариуцлага алдаж, ёс зүйн алдаа гаргасан төрийн албан хаагчдад хууль журмын дагуу хариуцлага тооцож, төрийн үйлчилгээг иргэдээр үнэлүүлэх нөхцөлийг бүрдүүлнэ.*** |
| 1 | Сумын ЗДҮАХ-ийн 4.1.1 | Төрийн албан хаагчдыг ажлын байранд тавигдах шаардлагын дагуу ажил үүргийн давхардал, мэргэжил, ур чадвар,ёс зүйг үнэлж, хариуцлагыг өндөржүүлэх | Засаг даргын Тамгын газрын албан хаагчдаас төрийн үйлчилгээ авч байгаа иргэдээс тухайн албан хаагчийн хэрхэн үйлчилгээ үзүүлсэн талаар судалгаа авч хэвшээд байна. Сэтгэл ханамжийн судалгааг 2019 оны 9 сарын байдлаар нийт 302 иргэнээс авсан ба судалгаанд оролцогчдоос төрийн албан хаагчдийг төрийн үйлчилгээг сайн хүргэсэн гэж 75,3 хувь нь, 21.0 хувь нь дунд, 5.0 хувь нь муу гэсэн үнэлгээг өгсөн байна. Уг судалгаанд үндэслэн Засаг даргын Тамгын газрын 7 хоног бүрийн 5 дахь өдрийн шуурхай хуралдаан дээр иргэдээс ирсэн санал, гомдлыг танилцуулж, албан хаагчдын зан харьцаа, ёс суртахуун, иргэдэд өгч байгаа үйлчилгээг түргэн шуурхай байлгах талаар заавар, зөвлөгөө өгөн ажиллаж байна. Төрийн албан хаагчдын ёс зүй, хариуцлагыг өндөржүүлэх Засгийн газрын 2018 оны 255 дугаар тогтоол, Засгийн газрын хэрэг эрхлэх газрын даргын 2018 оны 258 дугаар тушаалаар нийт төрийн албан хаагчдын ажлын байрны эмх цэгц, ёс зүйг шалгаж иргэдээс санал хүсэлт авсан. |  70 |  |
| 2 | АймгийнЗДҮАХ-ийн 4.1.2 Сумын ЗДҮАХ-ийн4.1.3. |  Хөдөөгийн багийн төвийн үйл ажиллагааг тогтмолжуулах | Хөдөөгийн багийн үйл ажиллагааг тогтмолжуулах нөхцлийг бүрдүүлэх үүднээс бэрх 3 дугаар багийн засварыг ОНХСангийн 7.0 сая төгрөгөөр засварласан. Мөн 1 дүгээр багийн төвийн засварыг 8 сая төгрөгөөр засварласан. Мөн УИХ-ын гишүүн Я.Содбаатар хөдөөгийн багийн төвүүдэд 100 ш сандал, 6 багийн Засаг дарга нарт компьютер, хөдөөгийн 4 багт зөөврийн чанга яригч авч өгсөн.  | 100 |  |
| 3 | Сумын ЗДҮАХ-ийн 4.1.3. | Төрийн албан хаагчдын иргэдэд үзүүлж буй үйлчилгээг иргэдээр нь үнэлүүлж тухай бүрт урамшуулал буюу хариуцлага тооцдог болно. | Төрийн захиргааны болон үйлчилгээний албан хаагчдын ажлын хариуцлага, хүнд суртал, ёс зүйг үнэлэх үүднээс сэтгэл ханамжийн судалгааг тогтмол авахаас гадна Засаг даргын Тамгын газар, Ерөнхий боловсролын сургууль, 1, 2 дугаар Цэцэрлэг, Соёлын төв, Эрүүл мэндийн төв, тэдгээрийн албан хаагчдын үйл ажиллагаа, харилцаа хандлагыг тодорхойлох үүднээс 2019 оны багийн иргэдийн Нийтийн Хурлуудаар иргэдээс “Төрийн байгууллагууд болон албан хаагчдын үйл ажиллагаа, зан харилцаа” сэдэвт судалгаа авсан. Судалгаанд нийт 500 гаруй иргэд оролцож төрийн байгууллагуудын үйл ажиллагаа болон албан хаагчдын харилцаа, хандлага, ёс зүйг үнэлж дүгнэсэн байна. Энэхүү судалгаанаас харахад зарим нэг төрийн байгууллага, албан хаагчдад төрийн үйлчилгээ чирэгдэлгүй, хүнд сурталгүй явагдахгүй байгаа, ёс зүй, харилцаа хандлага муу байх асуудлууд байгаа тул үүн дээр анхаарч ажиллаж байна.2019 оны эхний 9 сарын байдлаар сумын Эрүүл мэндийн төвийн нэг ажилтан хариуцлага алдаж ёс зүйн зөрчил гаргасны улмаас байгууллагын дотоод журамд заасны дагуу захиралын тушаалаар ажлаас халагдах хариуцлага хүлээсэн. Засаг даргын Тамгын газрын албан хаагчдын хувьд 2017 оноос эхлэн төрийн үйлчилгээ авч байгаа иргэдээс “Сэтгэл ханамжийн судалгаа”-г авч байгаа бөгөөд судалгаагаар албан хаагчдыг ажлын цагтаа ажлын байрандаа байдаггүй, цагтаа ажилдаа ирдэггүй гэсэн гомдол дийлэнх хувийг нь эзэлдэг. Тийм учраас энэ оноос эхлэн ажлаас хоцорсон 1 минут тутам 100 төгрөгөөр тооцож цалингаас суутгаж байхаар хамт олны хурлаар хэлэлцэн батлаж хэрэгжүүлэн ажиллаж байна.2019 оны 11 дүгээр сард сумын Дотоод хяналтын багаас Ерөнхий боловсролын сургууль, Эрүүл мэндийн төв, Соёлын төв, 1,2 дугаар Цэцэрлэгийн үйл ажиллагаа, албан хаагчдын харилцаа хандлагын талаар сэтгэл ханамжийн судалгааг авсан. Судалгаанд нийт 128 иргэн хамрагдсан бөгөөд хангалттай гэж 50.7 хувь, дунд гэж 29.6 хувь, хангалтгүй гэж 19.5 хувийн үнэлгээг тус тус өгсөн.  | 100 |  |
| 4 | Аймгийн ЗДҮАХ-ийн 4.1.2.1 дэх заалт | Сумын ЗДТГ-ын барилгын их засвар, компьютер техник хэрэгслийн тоог нэмэгдүүлэх | Аймгийн Хөгжлийн бодлого, төлөвлөлтийн хэлтэс, Худалдан авах ажиллагааны газартай хамтран Сумын Засаг даргын Тамыгн газрын барилгын засварын ажлыг гүйцэтгэгчийг сонгон шалгаруулах тендерийг зарлан аймгийн “Гүн чимэгтэй” ХХК шалгарч Засаг даргын Тамгын газрын засварын ажлыг гүйцэтгэж байна. Тус компани нь тендер шалгаруулалтын ажлын тоо хэмжээнд заагдсан / цонх задлаж буулгах 5,88 м2, 1,4\*1,4 хэмжээтэй вакум цонх суулгах 3 ширхэг, цонхонд хуванцар тавцах суулгах 4,5 м2, цонхны зай завсарыг баллонтой шүршдэг хөөсөр дулаалах 5,83м2, засвар хийсэн өрөөнүүдийн цонхны дотор амалгааг цагаан будгаар будах, 15,12м2, цонх шинээр суулгасан өрөөнд гадна амалгаа хийх 5,04 м2, шинээр модон хаалга суулгах 19 ширхэг, Паркетан шал хийх 109,67м2, хуучин будагтай хана таазны гадаргууг хусаж цэвэрлэх 430,21м2, хана таазанд затирк хийх 430,21м2, дотор хана эмульсэн будгаар будах 264,73м2, тааз эмульсэн будгаар будах 145,48м2/ ажлыг хийж гүйцэтгэсэн. Энэ онд орон нутгийн төсвийн 8.0 сая төгрөгөөр Санхүүгийн албаны дарга, Нягтлан бодогч, Төрийн сангийн мэргэжилтэн нарт санхүүгийн программын хамт 3 компьютер авсан. | 100 |  |
| 5 | Аймгийн ЗДҮАХ-ийн 4.1.2 дахь заалт | Багийн Засаг дарга нарыг унаагаар хангах | Багийн Засаг дарга нарыг унаагаар хангахад орон нутгийн төсвөөс 50 хувь, тухайн багийн Засаг дарга нараас унааны үнийн 50 хувийг тус тус зарцуулж 6 багийн Засаг дарга нарыг унаагаар хангасан. | 100 |  |
| 6 | Аймгийн ЗДҮАХ-ийн 4.1.7.2 дахь заалт | Нутгийн захиргааны байгууллагын үйл ажиллагааны үр дүн, үр нөлөөнд хэрэглэгчийн үнэлгээг төрийн бус байгууллагаар гүйцэтгүүлэх | Сумын иргэдийн Төлөөлөгчдийн Хурал, Засаг дарга, Засаг даргын Тамгын газар, Ерөнхий боловсролын сургууль, Соёлын төв, 1,2 дугаар Цэцэрлэг, Эрүүл мэндийн төв, багийн Засаг дарга нарын үйл ажиллагаа, үр дүн иргэдэд хэрхэн үнэлэгдэж, дүгнэгдэж байгааг үнэлүүлэхээр 2019 оны 3 дугаар сард “Залуусын илч” ТББ-гаар хэрэглэгчийн үнэлгээ, социологийн судалгааг гүйцэтгүүлсэн. Судалгааг нийт 2.5 өдрийн хугацаанд сумын хүн амын 10 хүртэлх хувийг хамруулан түүврийн аргаар явуулсан.  | 100 |  |
| **Зорилт 2. Багийн Иргэдийн нийтийн хурлын үйл ажиллагааг өргөжүүлэн иргэдийн идэвхи оролцоог нэмэгдүүлэх** |
| 1 | Сумын ЗДҮАХ-ийн 4.1.4.1 | Багийн иргэдийн нийтийн хурлын үйл ажиллагааг шинэлэг байдлаар улирал бүр зохион байгуулах | Энэ онд багийн иргэдийн Нийтийн хурлыг 1 удаа, багуудын өдөрлөгийг 3, 6 дугаар багууд 1 удаа зохион байгуулсан. Багийн өдөрлөгөөр иргэдийн идэвхийг нэмэгдүүлэх үүднээс уралдаан тэмцээн зохион байгуулж ажилласан. | 70 |  |
| **4.2.ХУУЛЬ, ЭРХ ЗҮЙ** |
| ***Зорилт 1.Иргэдийн эрх зүйн боловсролыг дээшлүүлэх ажлыг иргэд, олон нийтийн эрэлт хэрэгцээнд нийцүүлэн зохион байгуулж, сум бүрт хууль зүйн туслалцааны бие даасан үйлчилгээний хүртээмжийг нэмэгдүүлнэ.*** |
| 1 | АймгийнЗДҮАХ-ийн 4.2.1 дэх заалт | Төрийн бүх шатны байгууллагууд “Эрх зүйн сургалт сурталчилгааны төлөвлөгөө”-г шинэчилэн боловсруулж, сумын хэмжээнд эрх зүйн сургалт сурталчилгааны гарын авлага, ном, тараах материал боловсруулан гаргаж, иргэдэд түгээх, үр дүнг тооцох | Хууль, Эрх зүйн сургалт зохион байгуулах багийг сумын Засаг даргын захирамжаар байгуулан 2019 оны сургалтын төлөвлөгөөг боловсруулан хэрэгжүүлэн ажиллаа. 4 дүгээр улирлын байдлаар 18 удаагийн эрх зүйн сургалт зохион байгуулж нийт 480 гаруй иргэн, албан хаагч, сурагчид хамрагдсан. Үүнд: Төрийн албан хаагчдад: “Төрийн албаны тухай”, "Хөдөлмөрийн тухай" хууль, "Архив, албан хэрэг хөтлөлтийн стандарт", "Гамшгаас хамгаалах тухай", "Татварын тухай" хуулиудаар, мөн төрийн албан хаагчдын хууль, эрх зүйн мэдлэгийн түвшинг тогтоох зорилгоор Ерөнхий боловсролын сургууль, Эрүүл мэндийн төв, Соёлын төв, 1,2 дугаар Цэцэрлэгийн нийт албан хаагчдаас Төрийн албаны тухай хууль, Хөдөлмөрийн тухай хууль, салбарын хуулиудаар “Хууль, эрх зүйн” тестын шалгалтыг авсан ба нийт 77 албан хаагч хамрагдсан. Иргэд, аж ахуйн нэгжид: Суманд үйл ажиллагаа явуулж байгаа тусгай зөвшөөрөлтэй дэлгүүрүүдийн эздэд болон иргэдэд “Гамшгаас хамгаалах тухай”, “Зөрчлийн тухай”, “Гэр бүлийн хүчирхийлэлтэй тэмцэх тухай” хуулиудаар, мөн “Ой хээрийн түймрээс урьдчилан сэргийлэх”, “Гэр бүлийн харилцаа”, “Хүний эрүүл мэндийн аюулгүй байдал ба хүлээх хариуцлага”, “Хорт зуршлийн хор нөлөө” зэрэг сэдвүүдээр, "Хүнсний аюулгүй байдлын тухай" "Нийгмийн даатгалын тухай", хуулиар, “Цэцэрлэгжүүлэлт, ногоон байгууламж” сэдэвт сургалт, малчдад “Мал амьтны эрүүл мэндийн тухай хуулиар сургалт хэлэлцүүлэг,Ерөнхий боловсролын сургуулийн дунд, ахлах ангийн сурагчдад: “Цахим орчин-зөв хэрэглээ’, ‘Хүүхдийн эрх, журамт үүрэг”, “Гамшгаас хамгаалах тухай”, “Өсвөр үеийн охид- Бидний дуу хоолой”, “Бидний ирээдүй-Зөв сонголт” сэдэвт сургалт, хэлэлцүүлгийг тус тус зохион байгуулсан. “Ой, хээрийн түймрээс урьдчилан сэргийлэх”, “Хүний эрүүл мэндийн халдашгүй байдал ба хүлээх хариуцлага” “Замын хөдөлгөөний шинэчилсэн дүрэм”, тараах материал, Гэр бүлийн хүчирхийлэлтэй тэмцэх тухай хуулийн танилцуулга, шторк, гарын авлагыг бэлтгэн нийт 400 гаруй иргэдэд түгээсэн. | 100 |  |
| 2 | Сумын ЗДАҮХ-ийн 4.2.1.2 | Нийгмийн зорилтот бүлгүүдэд чиглэсэн эрх зүйн сургалт сурталчилгаа зохион байгуулах  | Сумын хууль,эрх зүйн сургалтын төлөвлөгөөнд зорилтот бүлгүүдэд чиглэсэн сургалтыг холбогдох албан хаагчидтай хамтран зохион байгуулахаар тусгагдсан. Энэ онд сумын Нийгмийн халамжийн ажилтантай хамтран Хүнсний эрхийн бичгийн үйлчилгээнд хамрагдаж байгаа зорилтот бүлгийн иргэдэд “Зөрчлийн тухай хууль”-ийн иргэнд хамаарал бүхий заалтаар, “Гамшиг, ослоос өөрийгөө хэрхэн хамгаалах вэ” сэдэвт сургалт, мөн Байгаль орчны байцаагч нартай хамтран “Хог хаягдлын тухай хууль”-иар, Залуу гэр бүлүүдэд “Гэр бүлийн үнэ цэнэ” сэдэвт, “Хүүхдийн нас сэтгэл зүйн онцлог, хүүхэд хүмүүжүүлэх эерэг арга” зэрэг сургалтыг тус тус зохион байгуулсан. Дээрх сургалтанд нийт 60 гаруй зорилтот бүлгийн иргэд хамрагдсан. | 100 |  |
| **Зорилт 2. Гэмт хэргээс урьдчилан сэргийлэх, илрүүлэх, таслан зогсоох, нийгмийн хэв журмыг хангахад хуулийн байгууллагын хамтын хүчин чармайлтыг чиглүүлж гэмт хэрэг үйлдэгдэх шалтгаан нөхцлийг судлаж нийгмийн сөрөг үзэгдлүүдтэй тэмцэх ажлыг эрчимжүүлж иргэдийн амар тайван амьдрах нөхцөлийг бүрдүүлнэ.** |
| 1 | Сумын ЗДҮАХ-ийн 4.2.3.2 дэх заалт | Гэр бүлийн хүчирхийлэлтэй тэмцэх чиглэлээр болон бусад тодорхой төрлийн гэмт хэргийн гаралт шалтгаан нөхцлөөс хамааран зорилтод ажлыг зохион байгуулах | Гэр бүлийг дэмжих хөтөлбөрийн хүрээнд сумын хамтарсан баг хуралдан эрсдэлт нөхцөл байдалд амьдарч байгаа зорилтод бүлгийн 8 гэр бүлийг сонгон авч нөхцөл байдлын үнэлгээ хийн гэр бүлийн хөгжлийн төлөвлөгөөг боловсруулан хамтран ажиллаж байна. Зорилтод бүлгийн өрхүүдэд сэтгэл зүйн зөвөлгөө өгч, хүүхэд хүмүүжлийн эерэг арга сургалтыг зохион байгуулж 320 иргэнд Гэр бүлийн хүчирхийлэлтэй тэмцэх тухай хуулийн танилцуулга, шторк, гарын авлага тараасан. Сумын Гэмт хэргээс урьдчилан сэргийлэх ажлыг зохицуулах салбар зөвлөлөөс энэ онд гэмт хэргээс урьдчилан сэргийлэх чиглэлээр дараах ажлуудыг зохион байгуулан ажиллаад байна. Гэмт хэргээс урьдчилан сэргийлэх, иргэдийн хууль, эрх зүйн мэдлэгийг нэмэгдүүлэх, гэмт хэрэг, зөрчилгүй хамт олныг бүрдүүлэх зорилгоор “ГЭМТ ХЭРГЭЭС УРЬДЧИЛАН СЭРГИЙЛЭХ” жилийн аяныг сумын бүх аж ахуйн нэгж, байгууллагуудын дунд зохион байгуулж байна. Аяны хүрээнд тухайн аж ахуйн нэгж, байгууллагуудад аяны туг, дэвтэрийг 7 хоног аялуулан албан хаагчид болон иргэдэд чиглэсэн тодорхой, үр дүнтэй ажлуудыг зохион байгуулах бөгөөд иргэдэд чиглэсэн ажлын хүрээнд хариуцсан гудамжны айл өрхүүдэд гэмт хэргээс урьдчилан сэргийлэх талаар сургалт, сурталчилгаа зохион байгуулж ажиллах юм. Тус аян Засаг даргын Тамгын газар, Хүүхдийн 1, 2 дугаар Цэцэрлэг, ЭМТөв гээд хуваарийн дагуу явагдаж байна. Архидан согтуурахтай тэмцэх ажлын хүрээнд 2019 оны 3 дугаар сард Улаанбаатар хотын АА-гийн бүлгийг сумандаа урьж иргэдэд 2 өдрийн нээлттэй уулзалтыг зохион байгуулсан ба нийт 20 гаруй иргэд хамрагдсан. Үүний үр дүнд 3 иргэн өөрсдийн хүсэл зоригийн дагуу нэгдэж суманд АА-гийн бүлэг байгуулах ажлыг эхлүүлсэн. 2019 оны 6 сард Арвайхээр, Бат-өлзий сумдын АА-гийн нэгдсэн уулзалтыг сумандаа зохион байгуулсан. Уулзалтанд АА-гийн бүлгийн гишүүд, сумын иргэд нийт 50 гаруй иргэд хамрагдсан. | 100 |  |
| 2 | Сумын ЗДҮАХ-ийн 4.2.3.3 дахь заалт | Мэдээлэл шуурхай удирдлагын орон тооны бус зөвлөл байгуулах | Сумын Засаг даргын 2019 оны А/98 дугаар захирамжаар 7 хүний бүрэлдэхүүнтэйгээр байгуулсан.  |  100 |  |
| 3 | Аймгийн ЗДҮАХ-ийн 2.5.2.12 дахь заалт | Сумын хэмжээнд үйл ажиллагаа явуулж байгаа төрийн болон төрийн бус байгууллагыг гэмт халдлагаас урьдчилан сэргийлэх зорилгоор “Камержуулалт-1” аян зохион байгуулах, урамшуулах |  2019 оны Орон нутгийн хөгжлийн сангийн 8.0 сая төгрөгөөр сумын төвийн хяналтын камерийг нэмэгдүүлэх ажил хийгдсэн. Камержуулалтын ажил “Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн дагуу гэрээ шууд байгуулах аргаар явагдаж 5 дугаар багийн иргэн Б.Жамъянсүрэнтэй ажил гүйцэтгэх гэрээ байгуулан шинээр нэг чиглэлтэй энгийн камер 1 ширхэг, PTZ 360 градус эргэдэг хяналтын камер 2 ширхэг, 8 портын dahua POE гигабит свич 3 ширхэг, 150-300 MBP антена 6 ширхэг, STP CAT5e кабель, камерийн шон 6 метрийн өндөртэй 3ш, 50вт мэдрэгчтэй гэрэл 3ш, сүлжээний төхөөрөмж 3 ширхэгийг суурилуулан Засаг даргын Тамгын газарт хүлээлгэн өгсөн. Аймгийн хэмжээнд зохион байгуулагдсан “Камержуулалт-1” аяныг суманд зохион байгуулсан. Аяны хүрээнд “Ананд Хужирт” ХХК, “ТӨ-БА-Сэ” ХХК-иуд өөрсдийн хөрөнгөөр хяналтын камерыг шинэчлэн суурилуулж хяналтын камерын тоог нэмэгдүүлсэн. Мөн гэр хороололд үйл ажиллагаа явуулж байгаа тусгай зөвшөөрөлтэй дэлгүүрүүдийг нийтийн эзэмшлийн талбай руу чиглэсэн 2 доошгүй камер суурилуулах шаардлагыг тавьснаар нийтийн эзэмшлийн талбай руу чиглэсэн камерыг дэлгүүрүүд суурилуулсан. | 100 |  |
| **4.3. ОНЦГОЙ БАЙДАЛ** |
| ***Зорилт 1. Гамшгаас хамгаалах хууль тогтоомжийг сурталчилах, хэрэгжүүлэх ажлыг зохион байгуулан, аврах бүлэг, гамшгаас хамгаалах алба, мэргэжлийн ангиудын сургалт, дадлагыг тогтмолжуулна.*** |
| 1 | СумынЗДҮАХ-ийн 4.3.1.3 дэх заалт  | Гамшгаас хамгаалах мэргэжлийн ангиудын иж бүрэн, команд штабын сургалт дадлагыг суманд зохион байгуулж, бэлэн байдлыг хангах | Гамшгаас хамгаалах мэргэжлийн ангиудын команд штабын бэлэн байдлын сургалтыг 2019 оны 3 сард 2 удаа зохион байгуулж төсөвт байгууллага, аж ахуй нэгжүүд болон мэргэжлийн 66 бүлгийн гишүүдэд бэлэн байдлын болон хууль эрх зүйн сургалт зохион байгуулсан. Бэлэн байдлын үзлэгийг Онцгой байдлын ерөнхий газрын даргын 2017 оны А/315 дугаар тушаалын дагуу суманд явагдсан. Мөн Өвөрхангай аймгийн Онцгой байдлын газраас гамшгаас хамгаалах иж бүрэн сургалт 2019 оны 11 дүгээр сарын 06-ны өдрөөс 08-ны өдрийн хооронд суманд амжилттай зохион байгуулагдаж 92.5 хувь буюу дүүрэн хангалттай гэсэн үнэлгээ авсан. | 100 |  |
| 2 | Сумын ЗДҮАХ-ийн 4.3.1.4 | Гал командын бүлэг байгуулах | Өвөрхангай аймгийн Онцгой байдлын газрын харъяа Гал унтраах аврах бүлгийг тус суманд байгуулах тухай Засгийн газрын шийдвэр гарсан. Энэ шийдвэрийн үндсэн дээр Дотоод хэргийн их сургуулийн ахлагчийн сургуулийн аврагч, гал сөнөөгч бэлтгэх сонгон шалгаруулалт явагдаж байна. Гал командын аврах бүлгийн байр барих асуудлыг Өвөрхангай аймгийн 2020 оны үндсэн чиглэлд тусгуулсан. | 70 |  |
| **Салбарын дундаж** | **95** |  |
| **Нийт дундаж**  | **93.2** |  |

-оОо-